cyanic-selkie/wikianc huggingface dataset:
ಹಾರ್ಲೆ-ಡೇವಿಡ್‌‌ಸನ್‌‌‌
ಆರ್ಥಿಕ ಬಿಕ್ಕಟ್ಟು
ಇಂಟರ್‌‌ಬ್ರಾಂಡ್‌ನ ಪ್ರಕಾರ, ಹಾರ್ಲೆ-ಡೇವಿಡ್‌‌ಸನ್‌‌‌ ವ್ಯಾಪಾರ ಮುದ್ರೆಯ ಮೌಲ್ಯವು 2009ರಲ್ಲಿ 43%ರಷ್ಟು ಕುಸಿದು $4.34 ಶತಕೋಟಿಗೆ ಇಳಿದಿತ್ತು. ಹಿಂದಿನ ವರ್ಷದ ಎರಡು ತ್ರೈಮಾಸಿಕಗಳಲ್ಲಿ ಕಂಪೆನಿಗೆ ಆದ ಲಾಭದಲ್ಲಿನ 66%ರಷ್ಟು ಇಳಿಕೆಯು ಮೌಲ್ಯದಲ್ಲಿನ ಆ ಇಳಿಕೆಗೆ ಕಾರಣವೆಂದು ಭಾವಿಸಲಾಗಿತ್ತು. ಏಪ್ರಿಲ್‌‌ 29, 2010ರಂದು, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ವಿಸ್ಕಾನ್ಸಿನ್‌‌‌‌ನಲ್ಲಿನ ಉತ್ಪಾದನಾ ಘಟಕಗಳಲ್ಲಿ ಉತ್ಪಾದನಾ ವೆಚ್ಚದಲ್ಲಿ $54 ದಶಲಕ್ಷದಷ್ಟು ಕಡಿತ ಮಾಡಲೇಬೇಕಾಗಿದೆಯೆಂದು ಹಾಗೂ ತಾವು ಹಾಗೆ ಮಾಡಲು ಪರ್ಯಾಯ U.S. ಕ್ಷೇತ್ರಗಳನ್ನು ಶೋಧಿಸುವುದಾಗಿ ಹೇಳಿಕೆ ನೀಡಿತ್ತು. ಈ ಘೋಷಣೆಯನ್ನು ಎರಡು ಕಾರ್ಖಾನೆಗಳ ಮುಚ್ಚುವಿಕೆ, ಒಂದು ವಿತರಣಾ ಕೇಂದ್ರ ಹಾಗೂ ಒಟ್ಟಾರೆ ಕಾರ್ಮಿಕಸಮೂಹದ ಬಹುಮಟ್ಟಿಗೆ 25%ರಷ್ಟು (ಸುಮಾರು 3,500 ಕಾರ್ಮಿಕರು) ಯೋಜಿತ ವಜಾಗೊಳಿಕೆಯೂ ಸೇರಿದಂತೆ 2009ರ ಆದಿಯಲ್ಲಿ ಆರಂಭಗೊಂಡ ಇಡೀ ಕಂಪೆನಿಯ ಭಾರೀ ಮರುಸಂರಚನೆಯ ಅಂಗವಾಗಿ ಮಾಡಲಾಯಿತು. ವಿಸ್ಕಾನ್ಸಿನ್‌‌‌‌ನಲ್ಲಿನ ಉತ್ಪಾದನೆಯನ್ನು ಬೇರೆಡೆಗೆ ಸ್ಥಳಾಂತರಿಸುವ ಅಂತಿಮ ನಿರ್ಧಾರಗಳನ್ನು ವರ್ಷದ ನಂತರದ ಅವಧಿಯಲ್ಲಿ ಕೈಗೊಳ್ಳಲಾಗುತ್ತದೆ.
ಹಾರ್ಲೆ-ಡೇವಿಡ್‌‌ಸನ್‌‌‌ ಎಂಜಿನ್‌‌ಗಳು
thumb|upright|HD ರೋಡ್‌ ಕಿಂಗ್‌ ವಾಹನದಲ್ಲಿನ V-ಅವಳಿ/ಟ್ವಿನ್‌‌ ಎಂಜಿನ್‌
ಅಭಿಜಾತ ಹಾರ್ಲೆ-ಡೇವಿಡ್‌‌ಸನ್‌‌‌ ಎಂಜಿನ್‌‌ಗಳು 45° ಕೋನದ "V" ಆಕಾರದಲ್ಲಿ ಕೊಂತಗಳನ್ನು ಅಳವಡಿಸಿದ ಎರಡು-ಸಿಲಿಂಡರ್‌ಗಳ, V-ಅವಳಿ/ಟ್ವಿನ್‌‌ ಎಂಜಿನ್‌‌ಗಳಾಗಿದ್ದವು. ವಂಕದಂಡವು ಒಂದು ಆಣಿಯನ್ನು ಮಾತ್ರವೇ ಹೊಂದಿದ್ದು ಎರಡೂ ಕೊಂತಗಳನ್ನು ಅವುಗಳ ಸಂಪರ್ಕದಂಡದ ಮೂಲಕ ಈ ಆಣಿಗೆ ಸಂಪರ್ಕಿಸಿರಲಾಗುತ್ತದೆ.
ಈ ವಿನ್ಯಾಸದಿಂದಾಗಿ ಕೊಂತಗಳು ಅಸಮ ಅಂತರಗಳಲ್ಲಿ ಕಿಡಿ ಹೊತ್ತಿಸುವಂತೆ ಆಗುತ್ತದೆ. ಇದೊಂದು ಸಣ್ಣ ಸ್ಥಳದಲ್ಲಿ ಹೆಚ್ಚಿನ-ಭ್ರಾಮಕ ಸಾಮರ್ಥ್ಯದ ದೊಡ್ಡ ಎಂಜಿನ್‌ಅನ್ನು ರೂಪಿಸಲು ಮಾಡುವ ತಾಂತ್ರಿಕ ಹೊಂದಾಣಿಕೆ ಆಗಿದೆ. ತಾಂತ್ರಿಕ ನಿಟ್ಟಿನಿಂದ ಈ ವಿನ್ಯಾಸದ ಆಯ್ಕೆಯು ಸರ್ವಥಾ ಸಮಂಜಸವಲ್ಲ, ಆದರೂ ಇದು ಉಳಿದುಕೊಳ್ಳಲಿಕ್ಕೆ ಕಾರಣ ಅದರ ಪ್ರತ್ಯೇಕವಾದ ಶಬ್ದ ಹಾಗೂ ಹಾರ್ಲೆ-ಡೇವಿಡ್‌‌ಸನ್‌‌‌ ವ್ಯಾಪಾರ ಮುದ್ರೆಗಳ ನಡುವಿನ ಅವಿನಾಭಾ ಸಂಬಂಧ. ಅನೇಕ ಯುನೈಟೆಡ್‌‌ ಸ್ಟೇಟ್ಸ್‌‌‌ ಹಕ್ಕುಸ್ವಾಮ್ಯಗಳಿಗೆ ಒಳಪಟ್ಟಿರುವ ಈ ವಿನ್ಯಾಸವು, ಹಾರ್ಲೆ-ಡೇವಿಡ್‌‌ಸನ್‌‌‌ನ V-ಅವಳಿ/ಟ್ವಿನ್‌‌ ಎಂಜಿನ್‌ಗೆ ಅದರದೇ ಆದ ಅದ್ವಿತೀಯ ಮುರಿಮುರಿ ಅಲೆಯ "ಪೊಟಾಟೊ-ಪೊಟಾಟೊ" ಶಬ್ದವನ್ನು ನೀಡುತ್ತದೆ. ಎಂಜಿನ್‌‌ಅನ್ನು ಸರಳಗೊಳಿಸಲು ಹಾಗೂ ವೆಚ್ಚ ಕಡಿಮೆಗೊಳಿಸಲು, V-ಅವಳಿ/ಟ್ವಿನ್‌‌ನ ದಹನ ಪ್ರಕ್ರಿಯೆಯನ್ನು ಯಾವುದೇ ವಿತರಕ ವ್ಯವಸ್ಥೆಯಿಲ್ಲದೇ ಕೇವಲ ಒಂದೇ ಸಾಲಿನ ಬಿಂದುಗಳ ಮೂಲಕ ಕಾರ್ಯಾಚರಿಸುವ ಹಾಗೆ ವಿನ್ಯಾಸ ಮಾಡಲಾಗಿದೆ. ಇದನ್ನು ಉಭಯ ಕಿಡಿಗಳ ದಹನ ವ್ಯವಸ್ಥೆಯೆಂದು ಕರೆಯಲಾಗುತ್ತದಲ್ಲದೇ, ಮತ್ತೊಂದು ಕಿಡಿಕಾರಕ ತನ್ನ ಸಿಲಿಂಡರ್‌‌'ನ ನಿಷ್ಕಾಸ ಪ್ರಹಾರಗಳಲ್ಲಿ ಕೂಡಾ ಕಿಡಿ ಹಾರಿಸುತ್ತದೆ, ಇದರಿಂದಾಗಿ ಯಾವ ಸಿಲಿಂಡರ್‌‌ ತನ್ನ ಸಂಪೀಡನ ಪ್ರಹಾರಗಳಲ್ಲಿದ್ದರೂ ಎರಡೂ ಕಿಡಿಹಾರಕಗಳು ಕಿಡಿ ಹಾರಿಸುವ ಹಾಗಾಗುತ್ತದೆ, ಇದು ಕಾರ್ಯತಃ "ವ್ಯರ್ಥವಾದ ಕಿಡಿಯೊಂದನ್ನು ಹಾರಿಸಿರುತ್ತದೆ". ಗೊಗ್ಗರುದನಿಯ ಪಾಪ್‌ ಸದ್ದಿನ ಜೊತೆಗೆ ಗುಡುಗುಡಿಸುವ ಸದ್ದು ನಿಷ್ಕಾಸದಿಂದ ಉಂಟಾಗುತ್ತದೆ. ಹೀಗೆ ಎಂಜಿನ್‌‌ನ 45°ಯ ವಿನ್ಯಾಸವು ಕಿಡಿ ಹಾರಿಸುವ ಮುಂದೆ ಕಾಣಿಸುವಂತಹಾ ಸರಣಿಯನ್ನು ಸೃಷ್ಟಿಸುತ್ತದೆ: ಮೊದಲ ಸಿಲಿಂಡರ್‌‌ ದಹಿಸಿದ ನಂತರ, ಎರಡನೆಯ (ಹಿಂಬದಿಯ) ಸಿಲಿಂಡರ್‌‌ 315°ಗಳ ನಂತರ ದಹಿಸುತ್ತದೆ, ಅದಾದ ನಂತರ ಮೊದಲ ಸಿಲಿಂಡರ್‌‌ ದಹಿಸುವ ಮುನ್ನ 405°ಗಳ ಅಂತರವಿರುತ್ತದೆ, ಇದು ಎಂಜಿನ್‌‌ಗೆ ಅದರದೇ ಅದ್ವಿತೀಯ ಶಬ್ದ ನೀಡುತ್ತದೆ.
1995ರಲ್ಲಿ ಆರಂಭಗೊಂಡು, ಕಂಪೆನಿಯು 30ನೇ ವಾರ್ಷಿಕೋತ್ಸವದ ಆವೃತ್ತಿ ಎಲೆಕ್ಟ್ರಾ ಗ್ಲೈಡ್‌‌ ವಾಹನಕ್ಕೆ ಆಯ್ಕೆಯಾಗಿ ವಿದ್ಯುನ್ಮಾನ ಇಂಧನ ಪೂರಣ(EFI) ವ್ಯವಸ್ಥೆಯನ್ನು ಪರಿಚಯಿಸಿತು. 2007ರ ಉತ್ಪನ್ನ ಶ್ರೇಣಿಯ ಪರಿಚಯದೊಂದಿಗೆ, EFI ವ್ಯವಸ್ಥೆಯು ಈಗ ಸ್ಪೋರ್ಟ್‌ಸ್ಟರ್‌‌ಗಳೂ ಸೇರಿದಂತೆ ಎಲ್ಲಾ ಮಾದರಿಗಳಲ್ಲಿಯೂ ಮಾನಕವಾಗಿದೆ. 1991ರಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಆರ್‌ಫೀಲ್ಡ್‌‌ ಲ್ಯಾಬ್ಸ್‌‌, ಬ್ರ್ಯೂಯೆಲ್‌‌ ಹಾಗೂ ಕ್ಜೇರ್‌, TEAC, ಯಮಹಾ, ಸೆನ್‌ಹೇಯ್ಸರ್‌, SMS ಹಾಗೂ ಕಾರ್ಟೆಕ್ಸ್‌‌ ಸಂಸ್ಥೆಗಳೆಲ್ಲವೂ ಸೇರಿ ಸ್ಥಾಪಿಸಿದ ಸೌಂಡ್‌ ಕ್ವಾಲಿಟಿ ವರ್ಕಿಂಗ್‌ ಗ್ರೂಪ್‌ ಎಂಬ ತಂಡದಲ್ಲಿ ಭಾಗವಹಿಸಲು ಆರಂಭಿಸಿತು. ಇದು ರಾಷ್ಟ್ರದ ಮೊತ್ತಮೊದಲ ಮಾನಸಿಕ ಧ್ವನಿಶಾಸ್ತ್ರಕ್ಕೆ ಸಂಬಂಧಿಸಿದಂತೆ ನಡೆಸಿದ ಸಂಶೋಧನೆಗಳಲ್ಲಿ ಇತರರನ್ನೂ ಭಾಗಿಗಳನ್ನಾಗಿ ಮಾಡಿದ ಮೊದಲ ಗುಂಪಾಗಿತ್ತು. ನಂತರ ಅದೇ ವರ್ಷದಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು "ಹಾರ್ಲೆ ಶಬ್ದವನ್ನು" ವಿಶ್ಲೇಷಣಾತ್ಮಕವಾಗಿ ಉಳಿಸಿಕೊಂಡು ಶಬ್ದದ ಮಟ್ಟವನ್ನು EU ಮಾನಕಗಳಿಗೆ ಬದ್ಧವಾಗಿರಿಸುವ ಧ್ಯೇಯದೊಂದಿಗೆ ಆರ್‌ಫೀಲ್ಡ್‌‌ ಲ್ಯಾಬ್ಸ್‌‌ನಲ್ಲಿ ನಡೆಸಲಾದ ಟಲ್ಲಾಡೆಗಾ ಅಪರಿಮಿತವೇಗದ ಹೆದ್ದಾರಿಯಲ್ಲಿ ದಾಖಲಿಸಿದ ಶಬ್ದಗಳ ಧ್ವನಿ ಗುಣಮಟ್ಟ ಅಧ್ಯಯನಗಳ ಸರಣಿಯಲ್ಲಿ ಭಾಗವಹಿಸಿತು. ಈ ಸಂಶೋಧನೆಯಿಂದಾಗಿ 1998ರಲ್ಲಿ EU ಮಾನಕಗಳಿಗೆ ಬದ್ಧವಾದ ದ್ವಿಚಕ್ರವಾಹನಗಳ ಪರಿಚಯಿಸುವಿಕೆಯು ಸಾಧ್ಯವಾಯಿತು.
ಫೆಬ್ರವರಿ 1, 1994ರಂದು ಕಂಪೆನಿಯು ಹಾರ್ಲೆ-ಡೇವಿಡ್‌‌ಸನ್‌‌‌ ಮೋಟಾರು ಸೈಕಲ್‌/ವಾಹನದ ಎಂಜಿನ್‌‌ನ ಪ್ರತ್ಯೇಕತೆಯ ಶಬ್ದ ವ್ಯಾಪಾರ ಮುದ್ರೆಯ ಸ್ವಾಮ್ಯಕ್ಕೆ ಅರ್ಜಿಯನ್ನು ಸಲ್ಲಿಸಿತು : "ವ್ಯಾಪಾರ ಮುದ್ರೆಯ ಪ್ರಮುಖ ಅಂಶವು ಅರ್ಜಿದಾರರ ಮೋಟಾರು ವಾಹನಗಳ ನಿಷ್ಕಾಸದ ಶಬ್ದವಾಗಿದ್ದು ಅದನ್ನು ಅವುಗಳ V-ಟ್ವಿನ್‌‌/ಅವಳಿ, ಪ್ರಧಾನ ವಂಕ ಸೂಜಿ‌ ಮೋಟಾರ್‌ ಸೈಕಲ್‌/ವಾಹನ ಎಂಜಿನ್‌ಗಳು ಅವು ಬಳಕೆಯಿದ್ದಾಗ ಹೊರಡಿಸುತ್ತಿರುತ್ತವೆ". ಹಾರ್ಲೆ-ಡೇವಿಡ್‌‌ಸನ್‌‌‌' ಕಂಪೆನಿಯ ಪ್ರತಿಸ್ಪರ್ಧಿಗಳಲ್ಲಿ ಒಂಬತ್ತು ಕಂಪೆನಿಗಳು ಈ ಅರ್ಜಿಯನ್ನು ವಿರೋಧಿಸಿ ವಿವಿಧ ವ್ಯಾಪಾರ ಸ್ವಾಮ್ಯಗಳ ಕ್ರೂಸರ್‌-ಶೈಲಿಯ ಮೋಟಾರು ಸೈಕಲ್‌/ವಾಹನಗಳು ಏಕ-ಕ್ರ್ಯಾಂಕ್‌ ಮೊಳೆಯ V-ಅವಳಿ/ಟ್ವಿನ್‌‌ ಎಂಜಿನ್‌‌ಅನ್ನು ಹೊಂದಿದ್ದು ಅವೂ ಇಂತಹುದೇ ಶಬ್ದವನ್ನು ಹೊರಡಿಸುತ್ತವೆ ಎಂದು ವಾದಿಸಿ ಟೀಕೆಗಳನ್ನು ದಾಖಲಿಸಿದರು. ಈ ಆಕ್ಷೇಪಣೆಗಳ ನಂತರ ಮೊಕದ್ದಮೆಯನ್ನು ದಾಖಲಿಸಲಾಯಿತು. ಆಗಸ್ಟ್‌‌‌ 2001ರಲ್ಲಿ, ಕಂಪೆನಿಯು ಒಕ್ಕೂಟದಲ್ಲಿ ತನ್ನ ಈ ವ್ಯಾಪಾರಸ್ವಾಮ್ಯವನ್ನು ದಾಖಲಿಸುವ ಪ್ರಯತ್ನವನ್ನು ಕೈಬಿಟ್ಟಿತು. ಆದಾಗ್ಯೂ, ಕಂಪೆನಿಯ ಕಾನೂನು ಸಲಹೆಗಾರ/ವಕೀಲರು ಈಗಲೂ ಹಾರ್ಲೆ-ಡೇವಿಡ್‌‌ಸನ್‌‌‌ ಆ ಶಬ್ದದ ಮೇಲೆ ಯಾವುದೇ ನೋಂದಣಿ ಇಲ್ಲದೆಯೇ ಕೂಡಾ ವ್ಯಾಪಾರಸ್ವಾಮ್ಯದ ಹಕ್ಕುಗಳನ್ನು ಹೊಂದಿರುವುದಾಗಿ ಹೇಳುತ್ತಾರೆ.
thumb|ಬ್ರಿಸ್ಟಾಲ್‌ನಲ್ಲಿನ ಎಲೆಕ್ಟ್ರಾ ಗ್ಲೈಡ್‌ "ಅಲ್ಟ್ರಾ ಕ್ಲಾಸಿಕ್‌‌"
ಬಿಗ್‌‌/ದೊಡ್ಡ V-ಅವಳಿ/ಟ್ವಿನ್‌‌ಗಳು
thumb|ಎವೊಲ್ಯೂಷನ್‌‌ ಸ್ಪೋರ್ಟ್‌ಸ್ಟರ್‌‌ ವಾಹನವು ಬ್ಯೂನಸ್‌ ಐರಿಸ್‌ನಲ್ಲಿ ಅಡ್ಡಾಡುತ್ತಿರುವುದು
ಸ್ಮಾಲ್‌/ಸಣ್ಣ V-ಅವಳಿ/ಟ್ವಿನ್‌‌ಗಳು
thumb|ಷೋರೂಮ್‌ ಮಹಡಿಯಲ್ಲಿ V-ರಾಡ್‌‌
ರೆವೊಲ್ಯೂಷನ್‌‌ ಎಂಜಿನ್‌‌
ರೆವೊಲ್ಯೂಷನ್‌‌ ಎಂಜಿನ್‌‌ನ 1250 cc ಸಾಮರ್ಥ್ಯದ ಸ್ಕ್ರೀಮಿಂಗ್‌ ಈಗಲ್‌‌‌ ಆವೃತ್ತಿಗಳು 2005 & 2006ಗಳಲ್ಲಿ ಲಭ್ಯವಾದವಲ್ಲದೇ, ಆ ನಂತರ 2005ರಿಂದ 2007ರವರೆಗೆ ಏಕ ಉತ್ಪಾದನಾ ಮಾದರಿಯಾಗಿ ಅದು ಲಭ್ಯವಿದೆ. 2008ರಲ್ಲಿ, 1250 cc ಸಾಮರ್ಥ್ಯದ ರೆವೊಲ್ಯೂಷನ್‌‌ ಎಂಜಿನ್‌‌ ಸಂಪೂರ್ಣ VRSC ಶ್ರೇಣಿಗೆ ಮಾನಕವೆನಿಸಿತು. ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು 2008ರ VRSCAW ಮಾದರಿಯು ವಂಕದ ಬಳಿ 123 hpವನ್ನು ನೀಡಲಿದೆ ಎಂದು ಹೇಳಿಕೊಳ್ಳುತ್ತದೆ. VRXSE ಡೆಸ್ಟ್ರಾಯರ್‌ ‌ ವಾಹನವು 165 hpಕ್ಕೂ ಹೆಚ್ಚಿನ ಸಾಮರ್ಥ್ಯವನ್ನು ತೋರುವ ಸ್ಟ್ರೋಕರ್‌ (75 mm ವಂಕ) ಸ್ಕ್ರೀಮಿಂಗ್‌ ಈಗಲ್‌‌‌ 79 ಘನ ಅಂಗುಲಗಳ (1300 cc) ರೆವೊಲ್ಯೂಷನ್‌‌ ಎಂಜಿನ್‌‌ಅನ್ನು ಹೊಂದಿದೆ.
ಮಾದರಿಗಳ ಹೆಸರು/ಅಂಕಿತಗಳು
ಹಾರ್ಲೆ ಕಂಪೆನಿಯ ಮಾದರಿ ಹೆಸರು/ಅಂಕಿತಗಳು ಸೀಮಿತ ರೀತಿಯಲ್ಲಿ ಸಂಯೋಜನೆಗೊಂಡ ಅಕ್ಷರಗಳು ಹಾಗೂ ಅಂಕಿಗಳ ಮಾಲೆ/ಸರಣಿಯಾಗಿವೆ. 2006ರ ಮಾದರಿ ಹೆಸರಾ/ಅಂಕಿತವಾದ FLHTCUSEನಂತೆ ಮಾಲೆ/ಸರಣಿಗಳು ದೀರ್ಘವಾಗಿರಬಹುದಾಗಿದೆ.
ಮೊದಲ ಅಕ್ಷರವು ಕೆಳಕಂಡವುಗಳಲ್ಲಿ ಯಾವುದಾದರೂ ಒಂದಾಗಬಹುದಿರುತ್ತದೆ:
1984ರಿಂದ ಕೇವಲ F (ಬಿಗ್‌ ಟ್ವಿನ್‌‌), X (ಸ್ಪೋರ್ಟ್‌ಸ್ಟರ್‌‌) ಹಾಗೂ V (V_ROD)ಗಳನ್ನು ಮಾತ್ರವೇ ನಿಯತವಾಗಿ ಬಳಸಲಾಗುತ್ತಿದೆ. ಅಕ್ಷರಗಳನ್ನು ಒಂದೊಂದಾಗಿ ಅಥವಾ ಜೋಡಿಯಾಗಿ ಮಾಲೆಗೆ ಕೆಳಕಂಡಂತೆ ಸೇರಿಸಲಾಗುತ್ತದೆ:
ಗ್ರಾಹಕೀಯ ವಾಹನ ಕಾರ್ಯಾಚರಣೆ/ಕಸ್ಟಮ್‌ ವೆಹಿಕಲ್‌ ಆಪರೇಷನ್ಸ್‌‌ ಮಾದರಿಗಳು ಒಂದು ಅಂಕಿಯನ್ನು (2,3,4) ಕೂಡಾ ಸೇರಿಸಿಕೊಳ್ಳಬಲ್ಲವು.
ಗಮನಿಸಬೇಕಾದ ವಿಷಯವೆಂದರೆ ಈ ಮಾದರಿ ಹೆಸರು/ಅಂಕಿತ ನೀಡಿಕೆಗಳ ಪದ್ಧತಿಗಳೆಲ್ಲವನ್ನೂ ಆಗಿಂದಾಗ್ಗೆ ಕಂಪೆನಿಯು ಬದಲಿಸುತ್ತಲೇ ಇರುತ್ತದೆ.
ಪ್ರಸಕ್ತ ಮಾದರಿ ಹೆಸರು/ಅಂಕಿತಗಳು
thumb|2001ರ 883 ಸ್ಪೋರ್ಟ್‌ಸ್ಟರ್‌‌ ಹಗ್ಗರ್‌‌
ಮಾದರಿ ಪೀಳಿಗೆ/ಕುಟುಂಬ/ವರ್ಗಗಳು
ಆಧುನಿಕ ಹಾರ್ಲೆ-ವ್ಯಾಪಾರಮುದ್ರೆಯ ಮೋಟಾರು ಸೈಕಲ್‌/ವಾಹನಗಳು ಐದು ಮಾದರಿ ಪೀಳಿಗೆ/ಕುಟುಂಬ/ವರ್ಗಗಳಲ್ಲಿ ಒಂದಾಗಿರುತ್ತವೆ : ಟೂರಿಂಗ್‌‌, ಸಾಫ್ಟೇಲ್‌‌‌, ಡೈನಾ, ಸ್ಪೋರ್ಟ್‌ಸ್ಟರ್‌‌ ಮತ್ತು VRSC. ಮಾದರಿ ಪೀಳಿಗೆ/ಕುಟುಂಬ/ವರ್ಗಗಳನ್ನು ಚೌಕಟ್ಟು, ಎಂಜಿನ್‌‌, ಅಕ್ಷಾಧಾರ, ಹಾಗೂ ಇತರೆ ಗುಣಲಕ್ಷಣಗಳಿಂದ ನಿರ್ಧರಿಸಲಾಗುತ್ತದೆ.
ಟೂರಿಂಗ್‌‌
thumb|ಹ್ಯಾಂಬರ್ಗ್‌‌ ಆರಕ್ಷಕರ ಎಲೆಕ್ಟ್ರಾ ಗ್ಲೈಡ್‌‌.
"ಡ್ರೆಸ್ಸರ್ಸ್‌‌" ಎಂದೂ ಕರೆಯಲ್ಪಡುವ ಟೂರಿಂಗ್‌‌ ಪೀಳಿಗೆ/ಕುಟುಂಬ/ವರ್ಗವು, ಮೂರು ರೋಡ್‌‌ ಕಿಂಗ್‌‌ ಮಾದರಿಗಳು ಹಾಗೂ ಎಲೆಕ್ಟ್ರಾ ಗ್ಲೈಡ್‌‌ ಮಾದರಿಗಳಾಗಿ ವಿವಿಧ ಓಲಿಕೆಗಳಲ್ಲಿ ಲಭ್ಯವಿರುತ್ತವೆ. ರೋಡ್‌‌ ಕಿಂಗ್‌‌ ವಾಹನಗಳು "ಹಿಂದಿನ ಕಾಲದ ಕ್ರೂಸರ್/ಪಹರೆವಾಹನ‌‌"ದ ನೋಟವನ್ನು ಹೊಂದಿದ್ದು ದೊಡ್ಡದಾದ ನಿಚ್ಚಳ ವಾಯುರೋಧವನ್ನು ಹೊಂದಿರುತ್ತವೆ. ರೋಡ್‌‌ ಕಿಂಗ್‌‌ಗಳು 1940ರ ದಶಕ ಹಾಗೂ '50ರ ದಶಕಗಳ ಬಿಗ್‌/ದೊಡ್ಡ-ಟ್ವಿನ್‌‌‌ ಮಾದರಿಗಳನ್ನು ನೆನಪಿಗೆ ತರುತ್ತವೆ. ಎಲೆಕ್ಟ್ರಾ ಗ್ಲೈಡ್‌‌ಗಳನ್ನು ಅವುಗಳ ಸಂಪೂರ್ಣ ಮುಂಭಾಗದ ಸುಗಮೀಕರಣದಿಂದ ಗುರುತಿಸಬಹುದಾಗಿದೆ. ಬಹುತೇಕ ಎಲೆಕ್ಟ್ರಾ ಗ್ಲೈಡ್‌‌ಗಳು ತನ್ನ ನಿಚ್ಚಳವಾದ ಆಕೃತಿಯಿಂದ "ಬ್ಯಾಟ್‌ವಿಂಗ್‌" ಎಂದು ಕರೆಸಿಕೊಳ್ಳುವ ಸಲಾಕೆ-ಆಧರಿತ ಸುಗಮಕವನ್ನು ಹೊಂದಿರುತ್ತವೆ. ರೋಡ್‌‌ ಗ್ಲೈಡ್‌‌ ಮಾದರಿಗಳು ಚೌಕಟ್ಟನ್ನು-ಆಧರಿಸಿದ "ಷಾರ್ಕ್‌ನೋಸ್‌‌" ಎಂದು ಕರೆಯಲ್ಪಡುವ ಸುಗಮಕಗಳನ್ನು ಹೊಂದಿರುತ್ತದೆ. ಷಾರ್ಕ್‌ನೋಸ್‌‌ನಲ್ಲಿ ಅನನ್ಯ ಆಕರ್ಷಣೆಯ ಮುಂಭಾಗದ ಉಭಯ ತಲೆ ದೀಪ/ಹೆಡ್‌ಲೈಟ್‌ಗಳನ್ನು ಅಳವಡಿಸಲಾಗಿರುತ್ತದೆ.
1994ರ ಮಾದರಿ ವರ್ಷದಲ್ಲಿ ತೈಲ ತೊಟ್ಟಿಯು ಸಂವಹನ ಭಾಗದ ಕೆಳಗೆ, ಬ್ಯಾಟರಿಯು ಪಾರ್ಶ್ವಗಳೊಳಗೆ ಬಲ ಜೀನಿನ ಕೆಳಗಿಂದ ಆಸನದ ಕೆಳಗೆ ಸ್ಥಳಾಂತರಗೊಂಡಾಗ ಚೌಕಟ್ಟನ್ನು ಬದಲಾಯಿಸಲಾಯಿತು. 1997ರಲ್ಲಿ, ಚೌಕಟ್ಟನ್ನು ಮತ್ತೆ ಆಸನವನ್ನು ಕೆಳಗಿಳಿಸಲು ಹಾಗೂ ಆಸನದ ಕೆಳಗೆ ದೊಡ್ಡ ಬ್ಯಾಟರಿ ಹಿಡಿಸುವಂತೆ ಮಾಡಲು ಬದಲಾವಣೆ ಮಾಡಲಾಯಿತು. 2007ರಲ್ಲಿ, ಹಾರ್ಲೆ ಕಂಪೆನಿಯು 96 ಘನ ಅಂಗುಲಗಳ ಮೋಟಾರನ್ನು ಹಾಗೂ ಸವಾರರಿಗೆ ಹೆದ್ದಾರಿಗಳಲ್ಲಿ ಉತ್ತಮ ವೇಗವನ್ನು ನೀಡಲು 6 ವೇಗಗಳ ಶಕ್ತಿಸಂವಹನವನ್ನು ಪರಿಚಯಿಸಿತು.
ವರ್ಷಗಳು ಕಳೆದ ಹಾಗೆ, ಈ ಟೂರಿಂಗ್‌‌ ಮಾದರಿಗಳು ಷಿಕಾಗೋ ಆರಕ್ಷಕ ಇಲಾಖೆ, ಲಾಸ್‌ ಏಂಜಲೀಸ್‌ ಆರಕ್ಷಕ ಇಲಾಖೆ, ಅಯೋವಾ ರಾಜ್ಯ/ಸರ್ಕಾರಿ ಗಸ್ತು ಸಂಸ್ಥೆ ಹಾಗೂ ಇನ್ನೂ ಅನೇಕವು ಸೇರಿದಂತೆ ಅನೇಕ ಸ್ಥಳೀಯ ಹಾಗೂ ಸರ್ಕಾರಿ/ರಾಜ್ಯ ಆರಕ್ಷಕ ಸಂಸ್ಥೆಗಳಿಗೆ ಅಚ್ಚುಮೆಚ್ಚಿನ ವಾಹನಗಳಾಗಿವೆ.
2006ರಲ್ಲಿ, ಹಾರ್ಲೆ ಕಂಪೆನಿಯು FLHXಅನ್ನು ವಿಲ್ಲೀ G. ಡೇವಿಡ್‌‌ಸನ್‌‌‌ರಿಂದ ತಮ್ಮ ವೈಯಕ್ತಿಕ ಬಳಕೆಗೆಂದು ವಿನ್ಯಾಸಗೊಂಡ ದ್ವಿಚಕ್ರವಾಹನವನ್ನು ತನ್ನ ಟೂರಿಂಗ್‌‌ ಶ್ರೇಣಿಗೆ ಪರಿಚಯಿಸಿತು.
2008ರಲ್ಲಿ, ಹಾರ್ಲೆ ಕಂಪೆನಿಯು ಬೀಗ-ಮುರಿಯಲಾರದ ಬ್ರೇಕಿಂಗ್‌ ವ್ಯವಸ್ಥೆಗಳನ್ನು ಹಾಗೂ ಕ್ರೂಸ್‌ ಕಂಟ್ರೋಲ್‌ ವ್ಯವಸ್ಥೆಯನ್ನು ಎಲ್ಲಾ ಟೂರಿಂಗ್‌‌ ಮಾದರಿಗಳಿಗೆ ಕಾರ್ಖಾನೆಯಲ್ಲಿಯೇ ಅನುಸ್ಥಾಪಿತವಾಗುವ ಆಯ್ಕೆಯನ್ನಾಗಿ ಸೇರಿಸಿತು. 2008ರಲ್ಲಿ ಮತ್ತೊಂದು ವಿಶೇಷವೆಂದರೆ 6-ಗ್ಯಾಲನ್‌ ಸಾಮರ್ಥ್ಯದ ಎಲ್ಲಾ ಟೂರಿಂಗ್‌‌ ಮಾದರಿಗಳಲ್ಲಿ ಇಂಧನ ತೊಟ್ಟಿಯ ಸೇರ್ಪಡೆ.
2009ರ ಮಾದರಿ ವರ್ಷಕ್ಕೆಂದು, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ನವೀನ ಚೌಕಟ್ಟು, ನವೀನ ತಿರುಗುತೋಳು, ಸಂಪೂರ್ಣವಾಗಿ ಪರಿಷ್ಕೃತ ಎಂಜಿನ್‌‌-ಸ್ಥಾಪನಾ ವ್ಯವಸ್ಥೆ, 17 in FLHRCಯನ್ನು ಹೊರತುಪಡಿಸಿ ಇನ್ನೆಲ್ಲವಕ್ಕೂ ಮುಂಭಾಗದ ಚಕ್ರಗಳು ಹಾಗೂ 2-1-2 ಅಳತೆಯ ನಿಷ್ಕಾಸಗಳೆಲ್ಲವನ್ನೂ ಒಳಗೊಂಡಂತೆ ಸಂಪೂರ್ಣ ಟೂರಿಂಗ್‌‌ ಶ್ರೇಣಿಯನ್ನೇ ಅನೇಕ ಬದಲಾವಣೆಗಳೊಂದಿಗೆ ಮರುವಿನ್ಯಾಸಗೊಳಿಸಿದೆ. ಈ ಬದಲಾವಣೆಗಳಿಂದಾಗಿ ಹೆಚ್ಚಿನ ಭಾರ ಹೊರುವ ಸಾಮರ್ಥ್ಯ, ಉತ್ತಮ ನಿರ್ವಹಣೆ ಸುಗಮ ಎಂಜಿನ್‌‌, ದೀರ್ಘ/ದೂರ ವ್ಯಾಪ್ತಿ ಹಾಗೂ ಸವಾರ ಹಾಗೂ ಪ್ರಯಾಣಿಕರಿಗೆ ತಗಲುವ ನಿಷ್ಕಾಸದ ತಾಪವನ್ನು ಅಲ್ಪಗೊಳಿಸುವಿಕೆ ಮುಂತಾದ ಅನುಕೂಲಗಳಾಗಿವೆ. 2009ರ ಮಾದರಿ ವರ್ಷದಲ್ಲಿ ಬಿಡುಗಡೆಯಾದ ಮತ್ತೊಂದು ವಾಹನವೆಂದರೆ 1973ರಲ್ಲಿ ಸರ್ವಿ-ಕಾರ್‌‌‌ ಸ್ಥಗಿತಗೊಂಡ ನಂತರದ ಮೊತ್ತಮೊದಲ ಮೂರು ಚಕ್ರಗಳ ಹಾರ್ಲೆ ವಾಹನವಾದ FLHTCUTG ಟ್ರೈ-ಗ್ಲೈಡ್‌‌ ಅಲ್ಟ್ರಾ ಕ್ಲ್ಯಾಸಿಕ್‌‌. ಈ ಮಾದರಿಯು ಈ ಮೂರುಚಕ್ರಗಳ ವಾಹನಕ್ಕೆಂದೇ ನಿರ್ಮಿತವಾದ ಅದ್ವಿತೀಯ ಚೌಕಟ್ಟು ಹಾಗೂ 103 ci ಎಂಜಿನ್‌‌ಅನ್ನು ಹೊಂದಿದೆ.
ಸಾಫ್ಟೇಲ್‌‌‌
thumb|2002ರ ಸಾಫ್ಟೇಲ್‌‌‌ ಹೆರಿಟೇಜ್‌‌ ಕ್ಲಾಸಿಕ್‌.
ಈ ಬಿಗ್‌/ದೊಡ್ಡ ಟ್ವಿನ್‌‌ ಮೋಟಾರು ಸೈಕಲ್‌/ವಾಹನಗಳು ಹಾರ್ಲೆ ಕಂಪೆನಿಯ ಪರಂಪರಾನುಗತ ರೂಢಿಯಾದ ಮೌಲ್ಯಗಳ ಅನುಕೂಲ ಪಡೆದುಕೊಳ್ಳುತ್ತವೆ. ಸಂವಹನ ವ್ಯವಸ್ಥೆಯ ಕೆಳಗೆ ಮರೆಯಾಗಿ ಕೂಡಿಸಿದ ಹಿಂದಿನ ಚಕ್ರದ ಅಕ್ಷಾಧಾರವನ್ನು ಹೊಂದಿರುವುದರಿಂದ, ನೋಡಲಿಕ್ಕೆ ಹಾಗೂ ತಮ್ಮದೇ ಹಿಂದಿನ ಚರಿತ್ರೆಯಿಂದಾಗಿ ಅವು 1960ರ ದಶಕ ಹಾಗೂ 1970ರ ದಶಕಗಳಲ್ಲಿ ಜನಪ್ರಿಯವಾಗಿದ್ದ "ಹಾರ್ಡ್‌ಟೇಲ್‌" ಚಾಪ್ಪರ್‌‌ ವಾಹನಗಳನ್ನು ಹೋಲುತ್ತವೆ. ಆ ಪರಂಪರೆಯನ್ನು ಮುಂದುವರೆಸಿಕೊಂಡು ಹೋಗುತ್ತಿರುವ, ಹಾರ್ಲೆ ಕಂಪೆನಿಯು "ಸ್ಪ್ರಿಂಗರ್‌‌" ಮುಂಭಾಗ ಹಾಗೂ ತಮ್ಮ ಪೂರ್ತಿ ಇತಿಹಾಸದಿಂದ ವಿನ್ಯಾಸ ಪ್ರೇರಣೆಗಳನ್ನು ಸಂಘಟಿಸಿ ಹೆರಿಟೇಜ್‌‌" ಶೈಲಿಗಳನ್ನು ಅಳವಡಿಸಿರುವ ಸಾಫ್ಟೇಲ್‌‌‌ ಮಾದರಿಗಳನ್ನು ಹೊರಬಿಟ್ಟಿದೆ.
ಡೈನಾ
thumb|2005ರ ಡೈನಾ ಸೂಪರ್‌ ಗ್ಲೈಡ್‌‌ ಕಸ್ಟಮ್‌‌. ಡೈನಾ ಮೋಟಾರು ಸೈಕಲ್‌/ವಾಹನಗಳು ಬಿಗ್‌/ದೊಡ್ಡ ಟ್ವಿನ್‌‌ ಎಂಜಿನ್‌‌ಗಳನ್ನು ಹಾಗೂ ಸಾಂಪ್ರದಾಯಿಕ ಶೈಲಿಯನ್ನು ಹೊಂದಿವೆ. ಇವುಗಳು ತಿರುಗುತೋಳನ್ನು ಚೌಕಟ್ಟಿಗೆ ಬಂಧಿಸುವ ಸಾಂಪ್ರದಾಯಿಕ ಕಾಯಿಲ್‌-ಓವರ್‌ ಅಕ್ಷಾಧಾರವನ್ನು ಹೊಂದಿದ್ದು ಸಾಫ್ಟೇಲ್‌‌‌ ಮಾದರಿಗಳಿಂದ ಪ್ರತ್ಯೇಕಿಸಿಕೊಂಡಿದ್ದರೆ, ತಮ್ಮ ದೊಡ್ಡ ಎಂಜಿನ್‌‌ಗಳಿಂದಾಗಿ ಸ್ಪೋರ್ಟ್‌ಸ್ಟರ್‌‌ ವಾಹನಗಳಿಂದ ಪ್ರತ್ಯೇಕಿಸಿಕೊಳ್ಳುತ್ತವೆ. ಈ ಮಾದರಿಗಳಲ್ಲಿ, ಸಂವಹನಕೋಶದಲ್ಲಿಯೇ ಎಂಜಿನ್‌‌'ನ ತೈಲಾಗಾರವನ್ನೂ ಇರಿಸಲಾಗಿರುತ್ತದೆ.
2006ರಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಸೂಪರ್‌ ಗ್ಲೈಡ್‌‌, ಸೂಪರ್‌ ಗ್ಲೈಡ್‌‌ ಕಸ್ಟಮ್‌‌, ಸ್ಟ್ರೀಟ್‌‌ ಬಾಬ್‌‌, ಲೋ ರೈಡರ್‌‌/ಕೆಳಮಟ್ಟದ ಆಸನವಿರುವ ಹಾಗೂ ವೈಡ್‌‌ ಗ್ಲೈಡ್‌‌ ಎಂಬ ಐದು ಡೈನಾ ಮಾದರಿಗಳ ಸರಣಿಯನ್ನೇ ಬಿಡುಗಡೆಗೊಳಿಸಿತು.
2008ರಲ್ಲಿ, ನವೀನ 2-1-2 ನಿಷ್ಕಾಸದ ವ್ಯವಸ್ಥೆ, ಜೋಡಿ/ಅವಳಿ ತಲೆದೀಪಗಳು, 180 mm ಅಳತೆಯ ಹಿಂದಿನ ಚಕ್ರ/ಟೈರ್‌‌ ಹಾಗೂ 130 mm ಅಳತೆಯ ಮುಂದಿನ ಚಕ್ರ/ಟೈರ್‌‌ಅನ್ನು ಹೊಂದಿದ್ದು ಆಕ್ರಮಣಾತ್ಮಕ ಶೈಲಿಯನ್ನು ಹೊಂದಿರುವ ಡೈನಾ ಫ್ಯಾಟ್‌‌ ಬಾಬ್‌‌ಅನ್ನು ಡೈನಾ ಶ್ರೇಣಿಯಲ್ಲಿ ಪರಿಚಯಿಸಲಾಯಿತು.
ಡೈನಾ ವಾಹನಪೀಳಿಗೆಯು 99-06ರವರೆಗೆ 88 ಘನ ಅಂಗುಲಗಳ ಅವಳಿ/ಟ್ವಿನ್‌ ಕ್ಯಾಮ್‌‌ ಅನ್ನು ಬಳಸಿದೆ. 2007ರಿಂದ ಆರಂಭಿಸಿ ಪಲ್ಲಟನವನ್ನು 96 ಘನ ಅಂಗುಲಗಳಿಗೆ ಏರಿಸಿ ಮುಂದುವರೆಸಿಕೊಂಡು ಬರಲಾಗಿದೆ. ಇದು ಕಾರ್ಖಾನೆಯಲ್ಲಿ ಪ್ರಹಾರಗಳ ಸಂಖ್ಯೆಯನ್ನು 4 3/8" ಅಂಗುಲಗಳಿಗೆ ಏರಿಸಿದ್ದರಿಂದ ಉಂಟಾದ ಬದಲಾವಣೆಯಾಗಿದೆ.
ಸ್ಪೋರ್ಟ್‌ಸ್ಟರ್‌
thumb|2002ರ ಸ್ಪೋರ್ಟ್‌ಸ್ಟರ್‌‌ 883 ಕಸ್ಟಮ್‌ thumb|2003ರ ಹಾರ್ಲೆ ಡೇವಿಡ್‌‌ಸನ್‌‌‌ XL1200 ಕಸ್ಟಮ್‌‌ ವಾರ್ಷಿಕೋತ್ಸವ ಆವೃತ್ತಿ 1957ರಲ್ಲಿ ಪರಿಚಯಿಸಲಾಗಿದ್ದ, ಸ್ಪೋರ್ಟ್‌ಸ್ಟರ್‌‌ ವಾಹನಪೀಳಿಗೆಯು ಹಾರ್ಲೆ-ಡೇವಿಡ್‌‌ಸನ್‌‌‌ ವಾಹನಶ್ರೇಣಿಯಲ್ಲಿಯೇ ದೀರ್ಘಕಾಲದಿಂದ ಚಾಲ್ತಿಯಲ್ಲಿರುವ ಮಾದರಿ ಪೀಳಿಗೆಯಾಗಿದೆ. ಈ ವಾಹನಗಳನ್ನು ಸ್ಪರ್ಧಾ/ರೇಸಿಂಗ್‌ ಮೋಟಾರು ಸೈಕಲ್‌/ವಾಹನಗಳಾಗಿ ರೂಪುಗೊಳಿಸಲಾಗಿತ್ತಲ್ಲದೇ, ಅವು 1960ರ ದಶಕ ಹಾಗೂ 1970ರ ದಶಕಗಳಲ್ಲಿ ಮಣ್ಣು ಹಾಗೂ ಚಪ್ಪಟೆ-ಹಾದಿಯ ರೇಸ್‌ಕೋರ್ಸ್‌ಗಳಲ್ಲಿ ಜನಪ್ರಿಯವಾಗಿದ್ದವು. ಇತರೆ ಹಾರ್ಲೆ ಮಾದರಿಗಳಿಗಿಂತ ಸಣ್ಣವೂ ಹಗುರವೂ ಆದ, ಸಮಕಾಲೀನ ಸ್ಪೋರ್ಟ್‌ಸ್ಟರ್‌‌ಗಳು 883 cc ಅಥವಾ 1,200 cc ಎವೊಲ್ಯೂಷನ್‌‌ ಎಂಜಿನ್‌‌ಗಳನ್ನು ಬಳಸುತ್ತವೆ, ಆಗ್ಗಾಗ್ಗೆ ಬದಲಾವಣೆಗಳಿಗೆ ಒಳಗಾಗಿದ್ದರೂ ತಮ್ಮ ಸ್ಪರ್ಧಾ/ರೇಸಿಂಗ್‌ ಪೂರ್ವಿಕ ವಾಹನಗಳನ್ನೇ ನೋಟದಲ್ಲಿ ಹೋಲುತ್ತವೆ.
2003ರ ಮಾದರಿ ವರ್ಷದವರೆಗೆ, ಸ್ಪೋರ್ಟ್‌ಸ್ಟರ್‌‌ ವಾಹನಗಳಲ್ಲಿ ಎಂಜಿನ್‌‌ಅನ್ನು ಅವುಗಳ ಚೌಕಟ್ಟಿನಲ್ಲಿ ಬಳುಕದಂತೆ ಬಂಧಿಸಲಾಗಿರುತ್ತಿತ್ತು. 2004ರ ಸ್ಪೋರ್ಟ್‌ಸ್ಟರ್‌‌ ಮಾದರಿಯಲ್ಲಿ ರಬ್ಬರ್‌‌ ಸಹಾಯದಿಂದ ಕೂರಿಸಲ್ಪಡುವ ಎಂಜಿನ್‌‌ಗೆ ಹೊಂದಿಕೊಳ್ಳುವಂತೆ ನವೀನ ಚೌಕಟ್ಟನ್ನು ಅಳವಡಿಸಲಾಗಿತ್ತು. ಇದರಿಂದಾಗಿ ದ್ವಿಚಕ್ರವಾಹನದ ತೂಕ ಹೆಚ್ಚಾಗಿ ವಾಲಿಸಬಹುದಾದ ಕೋನವು ಕಡಿಮೆಯಾಗಿದ್ದರೂ, ಚೌಕಟ್ಟಿಗೆ ಹಾಗೂ ಸವಾರರಿಗೆ ಆಗುತ್ತಿದ್ದ ಕಂಪನದ ಅನುಭವವು ಕಡಿಮೆಯಾಯಿತು. ರಬ್ಬರ್‌ ಬೆಂಬಲಿತ ಎಂಜಿನ್‌‌ ಸವಾರ ಹಾಗೂ ಪ್ರಯಾಣಿಕರಿಗೆ ಗಮನಾರ್ಹವಾಗಿ ಸುಗಮ ಸವಾರಿಯ ಅನುಭವ ನೀಡಿ ದೂರ ಪ್ರಯಾಣಕ್ಕೆ ಅನುವು ಮಾಡಿಕೊಡುತ್ತವೆ.
2008ರ ಮಾದರಿ ವರ್ಷದಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು XR1200 ಸ್ಪೋರ್ಟ್‌ಸ್ಟರ್‌‌ ಮಾದರಿಯನ್ನು ಯೂರೋಪ್‌, ಆಫ್ರಿಕಾ ಹಾಗೂ ಮಧ್ಯಪ್ರಾಚ್ಯಗಳಲ್ಲಿ ಬಿಡುಗಡೆಗೊಳಿಸಿತು. XR1200 ಮಾದರಿಯು 91 bhpಷ್ಟು ಶಕ್ತಿಯನ್ನು ಉತ್ಪಾದಿಸಲು ಸಿದ್ಧಪಡಿಸಿದ ಎವೊಲ್ಯೂಷನ್‌‌ ಎಂಜಿನ್‌‌, ನಾಲ್ಕು-ಕೊಂತಗಳ ಮುಂಭಾಗದ ಉಭಯ ಡಿಸ್ಕ್‌/ಬಿಲ್ಲೆಬ್ರೇಕ್‌‌ಗಳು ಹಾಗೂ ಒಂದು ಅಲ್ಯೂಮಿನಿಯಮ್‌‌ ತಿರುಗು ತೋಳನ್ನು ಹೊಂದಿತ್ತು. ಮೋಟರ್‌ಸೈಕ್ಲಿಸ್ಟ್‌ ಪತ್ರಿಕೆ ಯು ತನ್ನ ಜುಲೈ 2008ರ ಸಂಚಿಕೆಯ ಮುಖಪುಟ ಲೇಖನದ ವಸ್ತುವಾಗಿ XR1200ಅನ್ನು ಪ್ರಸ್ತುತಪಡಿಸಿತ್ತಲ್ಲದೇ, ಯುನೈಟೆಡ್‌‌ ಸ್ಟೇಟ್ಸ್‌‌‌ ಮಾರುಕಟ್ಟೆಗೆ ಆ ವಾಹನವನ್ನು ಮಾರಾಟ ಮಾಡಲು ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಗೆ ಪದೇ ಪದೇ ಕೇಳಲಾಗಿದ್ದ ತನ್ನ "ಫಸ್ಟ್‌ ರೈಡ್‌" ಲೇಖನದಲ್ಲಿ ವಾಹನದ ಬಗ್ಗೆ ಧನಾತ್ಮಕ ಅಭಿಪ್ರಾಯ ವ್ಯಕ್ತಪಡಿಸಿತ್ತು. ಯುನೈಟೆಡ್‌‌ ಸ್ಟೇಟ್ಸ್‌‌‌ನಲ್ಲಿ ಅದರ ಲಭ್ಯತೆಯು ತಡವಾದುದರ ಒಂದು ಸಾಧ್ಯವಾದ ಕಾರಣವೆಂದರೆ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು "XR1200" ಹೆಸರಿನ ಹಕ್ಕುಗಳನ್ನು ಕ್ಯಾಲಿಫ್‌ನ ವೆಂಚುರಾದಲ್ಲಿನ ಹಾರ್ಲೆ ಗ್ರಾಹಕೀಕರಣ ಕೇಂದ್ರವಾದ ಸ್ಟೋರ್ಜ್‌/ರ್ಸ್‌‌ ಪರ್ಫಾಮೆನ್ಸ್‌ನಿಂದ ಪಡೆದುಕೊಳ್ಳಬೇಕಾಗಿದ್ದುದು. XR1200 ಮಾದರಿಯನ್ನು ಯುನೈಟೆಡ್‌‌ ಸ್ಟೇಟ್ಸ್‌‌‌ನಲ್ಲಿ 2009ನೇ ಇಸವಿಯಲ್ಲಿ ಅದರ ಮಣ್ಣಿನ ರಸ್ತೆಯಲ್ಲಿ ಓಡಬಲ್ಲ ಸಾಮರ್ಥ್ಯದ ಪರಂಪರೆಯನ್ನು ಬಿಂಬಿಸುವ ಮುತ್ತಿನ ಛಾಯೆಯ ಕಿತ್ತಳೆ ಬಣ್ಣವೂ ಸೇರಿದ ವಿಶೇಷ ವರ್ಣಾಲಂಕಾರದೊಂದಿಗೆ ಬಿಡುಗಡೆ ಮಾಡಲಾಯಿತು. 2009ರಲ್ಲಿನ ಮೊದಲ 750 XR1200 ಮಾದರಿಗಳನ್ನು ಮುಂಚೆಯೇ ಕಾದಿರಿಸಲಾಗಿದ್ದು ಅವುಗಳು ದ್ವಿಚಕ್ರ/ವಾಹನದ ಮುಂಭಾಗಕ್ಕೆ ಲಗತ್ತಿಸಲಾಗಿದ್ದ ಕಂಪೆನಿಯಿಂದ ನೀಡಲ್ಪಟ್ಟ, ಬಿಲ್‌ ಡೇವಿಡ್‌‌ಸನ್ ಸಹಿ ಮಾಡಿದ ಧನ್ಯವಾದ/ಸ್ವಾಗತ ಪತ್ರವನ್ನು ಹಾಗೂ ಕೆನ್ನಿ ಕೂಲ್‌ಬೆತ್‌ ಹಾಗೂ ಸ್ಕಾಟ್‌ ಪಾರ್ಕರ್‌ರವರುಗಳ ಹಸ್ತಾಕ್ಷರವುಳ್ಳ ನಂಬರ್‌ 1 ಲಗತ್ತುಪಟ್ಟಿಯೊಡನೆ ಬಿಡುಗಡೆಯಾಗಿದ್ದವು‌‌‌.
VRSC
thumb|ಜಲ್ಲಿಕಲ್ಲಿನ ವಾಹನಪಥದಲ್ಲಿ V-ರಾಡ್‌‌ ವಾಹನ. 2001ರಲ್ಲಿ ಪರಿಚಯಿಸಲಾದ VRSC ಪೀಳಿಗೆಯ ವಾಹನವು ಹಾರ್ಲೆ'ಯ ಇತರೆ ಸಾಂಪ್ರದಾಯಿಕ ಶ್ರೇಣಿಗಳೊಂದಿಗೆ ಹೆಚ್ಚೇನೂ ಹೋಲಿಕೆ ಹೊಂದಿರುವುದಿಲ್ಲ. ಜಪಾನೀ ಹಾಗೂ ಅಮೇರಿಕನ್‌ ದೈತ್ಯ/ಭಾರೀ ದ್ವಿಚಕ್ರ/ವಾಹನಗಳೊಂದಿಗೆ ಪೈಪೋಟಿ ನಡೆಸುತ್ತಾ‌ ವಾಹನಗಳು ಹಾಗೂ ಮಾರುಕಟ್ಟೆಯಲ್ಲಿ ತನ್ನ ಆಕರ್ಷಣೆಯನ್ನು ಹೆಚ್ಚಿಸಿಕೊಳ್ಳುವತ್ತ ಯೋಚಿಸಿ ರೂಪಿಸಿದ್ದ "V-ರಾಡ್‌‌" ಪೋರ್ಷೆಯೊಂದಿಗೆ ಜಂಟಿಯಾಗಿ ಅಭಿವೃದ್ಧಿಪಡಿಸಿದ್ದ ಹಾರ್ಲೆ ಕಂಪೆನಿಯ ಇತಿಹಾಸದಲ್ಲೇ ಮೊದಲಬಾರಿಗೆ ಮೇಲ್ಭಾಗದ/ಓವರ್‌ಹೆಡ್‌ ಕ್ಯಾಮ್‌ಗಳನ್ನು ಹಾಗೂ ದ್ರವೀಕೃತ ತಂಪುಗೊಳಿಸುವಿಕೆಯನ್ನು ಹೊಂದಿದ್ದ ಎಂಜಿನ್‌‌ಅನ್ನು ಬಳಸುತ್ತದೆ. V-ರಾಡ್‌‌ ವಾಹನವು ನೋಟದಲ್ಲಿ ಪ್ರತ್ಯೇಕತೆಯನ್ನು ಹೊಂದಿದ್ದು, ಸುಲಭವಾಗಿ ಗುರುತಿಸಲಾಗುವಂತೆ 60-ಡಿಗ್ರಿಗಳ V-ಅವಳಿ/ಟ್ವಿನ್‌‌ ಎಂಜಿನ್‌‌, ದುಂಡನೆಯ-ಮೇಲ್ಮೈನ ವಾಯುಶುದ್ಧಕ ಆವರಣಕ್ಕೆ ಆಸರೆಯಾಗುವ ನೀರಿನಿಂದ ಕೂಡಿದ ಚೌಕಟ್ಟು ಹಾಗೂ ರೇಡಿಯೇಟರ್‌ಗಳನ್ನು ಹೊಂದಿದೆ. VR-1000 ಸ್ಪರ್ಧಾ/ರೇಸಿಂಗ್‌‌ ಮೋಟಾರು ಸೈಕಲ್‌/ವಾಹನವನ್ನು ಆಧರಿಸಿ ರೂಪಿಸಿದ್ದ ಇದು, ಹಾರ್ಲೆ-ಡೇವಿಡ್‌‌ಸನ್‌ ಕಂಪೆನಿಯು ಡ್ರಾಗ್‌‌-ಸ್ಪರ್ಧಾ/ರೇಸಿಂಗ್‌‌ ಸ್ಪರ್ಧೆಗಳ ವಾಹನಗಳನ್ನು ನಿರ್ಮಿಸುವ ಆಧಾರ ವೇದಿಕೆಯಾಗಿಯೇ ಮುಂದುವರೆಯುತ್ತಲಿದೆ. V-ರಾಡ್‌‌ ವಾಹನವು U.S. ಯೂರೋಪ್‌ ಹಾಗೂ ಆಸ್ಟ್ರೇಲಿಯಾಗಳಲ್ಲಿ ಉತ್ಸಾಹಭರಿತ ಬೆಂಬಲವನ್ನು ಪಡೆಯಿತಲ್ಲದೇ, ಕನ್ಸಾಸ್‌ ಮಹಾನಗರದ ಉತ್ಪಾದನಾ ಸ್ಥಳದಲ್ಲಿ ನಡೆಸಲಾದ ವಾರ್ಷಿಕ ರ್ರ್ಯಾಲಿಯೊಂದನ್ನು ಮ್ಯಾಕ್ಸ್‌ ಮಿಲ್ಲೆಂಡರ್‌ ಹಾಗೂ 21,000+ ಸದಸ್ಯರ ಪ್ರಬಲ ಅಂತರ್ಜಾಲ ಚರ್ಚಾಕೂಟ/ಫೋರಮ್‌‌ www.1130cc.com ನ ಸದಸ್ಯರುಗಳ ಸೇರಿ ಆಯೋಜಿಸಿದ್ದರು. ಬಿಲ್‌‌ ಡೇವಿಡ್‌‌ಸನ್‌‌‌ Mr ಮಿಲ್ಲೆಂಡರ್‌ರಿಗೆ ನೈಟ್‌ ರಾಡ್‌‌ ಸ್ಪೆಷಲ್‌ (VRSCDX)ನಂತಹಾ ಮಾದರಿಗಳು ರೂಪುಗೊಳ್ಳಲು ಕಾರಣವಾಗುವಂತೆ VRSC ವೇದಿಕೆಗೆ ಚರ್ಚಾಕೂಟ/ಫೋರಮ್‌‌ ನೀಡಿದ ಕೊಡುಗೆಗಾಗಿ ಸಹಿಹಾಕಿದ ಏರ್‌ಬಾಕ್ಸ್‌‌ ಆವರಣ/ಮುಚ್ಚಳವನ್ನು ಪ್ರದಾನ ಮಾಡಿದರು.
2008ರಲ್ಲಿ, ಹಾರ್ಲೆ ಕಂಪೆನಿಯು ಎಲ್ಲಾ VRSC ಮಾದರಿಗಳಿಗೆ ಕಾರ್ಖಾನೆ ಸ್ಥಾಪಿತ ಆಯ್ಕೆಯಾಗಿ ಮುರಿಯಲಾರದ ಚಕ್ರಬೀಗಗಳ ವ್ಯವಸ್ಥೆಯನ್ನು ಸೇರ್ಪಡೆಗೊಳಿಸಿತು. ಹಾರ್ಲೆ ಕಂಪೆನಿಯು ಹಿಂದೆ ಕೇವಲ ಸ್ಕ್ರೀಮಿಂಗ್‌ ಈಗಲ್‌‌‌ನಿಂದ ಮಾತ್ರವೇ ಲಭ್ಯವಿದ್ದ ಸಾಧಾರಣ ಎಂಜಿನ್‌‌ನ ಪಲ್ಲಟನವನ್ನು ಕೂಡಾ 1130 to 1250 ccನಿಂದ ಏರಿಕೆ ಮಾಡಿತಲ್ಲದೇ ತಡೆಹಿಡಿಕೆ/ಸ್ಲಿಪ್ಪರ್‌‌ ಕ್ಲಚ್‌‌ಅನ್ನು ಮಾನಕ ಸಲಕರಣೆಯನ್ನಾಗಿ ಸೇರ್ಪಡೆಗೊಳಿಸಲಾಯಿತು.
VRSC ಮಾದರಿಗಳು ಈ ಕೆಳಗಿನಂತಿವೆ:
VRSCA: V-ರಾಡ್‌‌ (2002–2006), VRSCAW: V-ರಾಡ್‌‌ (2007–2010), VRSCB: V-ರಾಡ್‌‌ (2004–2005), VRSCD: ನೈಟ್‌‌ ರಾಡ್‌‌ (2006–2008), VRSCDX: ನೈಟ್‌‌ ರಾಡ್‌‌ ಸ್ಪೆಷಲ್‌‌ (2007–2010), VRSCSE: ಸ್ಕ್ರೀಮಿಂಗ್‌ ಈಗಲ್‌‌‌ CVO V-ರಾಡ್‌‌ (2005), VRSCSE2: ಸ್ಕ್ರೀಮಿಂಗ್‌ ಈಗಲ್‌‌‌ CVO V-ರಾಡ್‌‌ (2006), VRSCR: ಸ್ಟ್ರೀಟ್‌‌ ರಾಡ್‌‌ (2006–2007), VRSCX: ಸ್ಕ್ರೀಮಿಂಗ್‌ ಈಗಲ್‌‌‌ ಟ್ರಿಬ್ಯೂಟ್‌‌ V-ರಾಡ್‌‌ (2007), VRSCF: V-ರಾಡ್‌‌ ಮಸ/ಜಲ್‌‌ (2009–2010).
VRXSE
VRXSE V-ರಾಡ್‌‌ ಡೆಸ್ಟ್ರಾಯರ್‌‌‌ ಎಂಬುದು ಹತ್ತು ಸೆಕೆಂಡಿನೊಳಗೆ ಒಂದು ಮೈಲಿಯ ಕಾಲುಭಾಗವನ್ನು ಕ್ರಮಿಸುವ ಸಾಮರ್ಥ್ಯದೊಂದಿಗೆ ನಿರ್ಮಿಸಿದ ಹಾರ್ಲೆ-ಡೇವಿಡ್‌‌ಸನ್‌‌‌ ಉತ್ಪಾದನೆಯ ಡ್ರಾಗ್‌‌ ಸ್ಪರ್ಧಾ/ರೇಸಿಂಗ್‌‌ ಮೋಟಾರು ಸೈಕಲ್‌/ವಾಹನವಾಗಿದೆ. ಈ ವಾಹನವು VRSC ಉತ್ಪನ್ನಶ್ರೇಣಿಯಲ್ಲಿ ಬಳಸಿದ ರೆವೊಲ್ಯೂಷನ್‌‌ ಎಂಜಿನ್‌‌ ಮೇಲೆಯೇ ಆಧಾರಿತವಾಗಿದ್ದರೆ, VRXSE 75 mm ವಂಕದಂಡ, 105 mm ಕೊಂತಗಳು ಹಾಗೂ 58 mm ಕವಾಟ ನಿಯಂತ್ರಣಗಳನ್ನು ಹೊಂದಿರುವ ಸ್ಕ್ರೀಮಿಂಗ್‌ ಈಗಲ್‌‌‌ 1,300 cc "ಸ್ಟ್ರೋಕ್‌ಡ್‌" ಅವತಾರ/ರೂಪವನ್ನು ಬಳಸುತ್ತದೆ.
V-ರಾಡ್‌‌ ಡೆಸ್ಟ್ರಾಯರ್‌‌‌ ವಾಹನವು ರಸ್ತೆಯ ಮೇಲೆ ಓಡಿಸಲು ಪರವಾನಗಿಯಿಲ್ಲದ ಮೋಟಾರು ಸೈಕಲ್‌/ವಾಹನ.
ಪರಿಸರೀಯ ದಾಖಲೆ/ಮಾಹಿತಿಗಳು
ಪರಿಸರ ಸಂರಕ್ಷಣಾ ಸಂಸ್ಥೆ/ಎನ್‌ವಿರಾನ್‌ಮೆಂಟಲ್‌ ಪ್ರೊಟೆಕ್ಷನ್‌ ಏಜೆನ್ಸಿ ಸಂಸ್ಥೆಯು ಹೊರಸೂಸುವಿಕೆಗಳ-ದೃಢೀಕರಣ ಪ್ರಕ್ರಿಯೆಯನ್ನು ಹಾಗೂ ಮಾದರಿ ಹೊರಸೂಸುವಿಕೆ ಪರೀಕ್ಷೆಗಳನ್ನು ಮಿಷಿಗನ್‌ನ ಆನ್‌ ಆರ್ಬರ್‌ನಲ್ಲಿ 2005ರಲ್ಲಿ ಕೈಗೊಂಡಿತ್ತು. ಅದರ ತರುವಾಯ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು "ಪರಿಸರೀಯ ಪ್ರಮಾಣಪತ್ರ/ವಾರಂಟಿ"ಯನ್ನು ಹಾಜರುಪಡಿಸಿತು. ಈ ಪ್ರಮಾಣಪತ್ರವು/ವಾರಂಟಿಯು ಪ್ರಥಮ ಹಾಗೂ ತದನಂತರದ ಮಾಲೀಕರುಗಳಿಗೆ ವಾಹನದ EPA ಮಾನಕಗಳಿಗೆ ಬದ್ಧವಾಗದಿರುವಿಕೆಗೆ ಕಾರಣವಾಗುವ ಯಾವುದೇ ಕಾರ್ಯಸಾಮಗ್ರಿಗಳು ಹಾಗೂ ಕೆಲಸಗಾರಿಕೆಯಲ್ಲಿನ ದೋಷಗಳಿಲ್ಲದೆಯೇ ವಿನ್ಯಾಸಗೊಳಿಸಿ ಪ್ರತಿ ವಾಹನವನ್ನು ನಿರ್ಮಿಸಲಾಗಿದೆ ಎಂದು ಪ್ರಮಾಣೀಕರಿಸುತ್ತದೆ. ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು 2005ರಲ್ಲಿ, EPA ಹಾಗೂ ಪೆನ್ಸಿಲ್‌ವೇನಿಯಾ ಪರಿಸರ ಸಂರಕ್ಷಣಾ ಇಲಾಖೆಗಳು ಒನ್‌ ಕ್ಲೀನ್‌-ಅಪ್‌ ಯೋಜನೆಯಲ್ಲಿ ದಾಖಲುಗೊಳ್ಳಲು ಸ್ವಇಚ್ಛೆಯಿಂದ ಮುಂದೆ ಬಂದ ಪ್ರಥಮ ಸಂಸ್ಥೆಯಾಗಿದೆ ಎಂಬುದನ್ನು ದೃಢೀಕರಿಸಿದವು. ಹಿಂದಿನ ಯಾರ್ಕ್‌ ನೌಕಾದಳೀಯ ಶಸ್ತ್ರಾಗಾರ ಸ್ಥಾವರದಲ್ಲಿನ ಕಲ್ಮಶಗೊಂಡ ಮಣ್ಣು ಹಾಗೂ ಅಂತರ್ಜಲಗಳನ್ನು ಶುದ್ಧೀಕರಿಸಲು ಈ ಯೋಜನೆಯನ್ನು ಹಮ್ಮಿಕೊಳ್ಳಲಾಗಿತ್ತು. ಈ ಯೋಜನೆಗೆ ಸರ್ಕಾರದ ಹಾಗೂ ಸ್ಥಳೀಯ ಆಡಳಿತ/ಸರ್ಕಾರಗಳೊಂದಿಗೆ ಭಾಗವಹಿಸುವ ಸಂಘಟನೆಗಳು ಹಾಗೂ ಸಂಸ್ಥೆಗಳ ಬೆಂಬಲವಿದೆ.
EPAನ ಕಾರ್ಯಾಚರಣೆಗಳ ನಿರ್ದೇಶಕ ಪಾಲ್‌ ಗಾಟ್‌ಹೋಲ್ಡ್‌ರವರು, ಮೋಟಾರು ಕಂಪೆನಿಯನ್ನು ಇದಕ್ಕಾಗಿ ಅಭಿನಂದಿಸಿದ್ದರು: “Harley-Davidson has taken their environmental responsibilities very seriously and has already made substantial progress in the investigation and cleanup of past contamination. Proof of Harley's efforts can be found in the recent EPA determination that designates the Harley property as ‘under control’ for cleanup purposes. This determination means that there are no serious contamination problems at the facility. Under the new One Cleanup Program, Harley, EPA, and PADEP will expedite the completion of the property investigation and reach a final solution that will permanently protect human health and the environment.” ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಎರಕದ ಮೋಟಾರು ಸೈಕಲ್‌/ವಾಹನ ಚಕ್ರಗಳ ಹಾಗೂ ಗಾಲಿಯಚ್ಚಿನ ನಾಭಿಗಳ ದಕ್ಷಿಣ ಆಸ್ರ್ರೇಲಿಯಾದ ಉತ್ಪಾದಕ ಕಂಪೆನಿಯಾದ ಕ್ಯಾಸ್ಟಲಾಯ್‌ನ ಬಹುಭಾಗವನ್ನು ಕೂಡಾ ಖರೀದಿಸಿದೆ. ದಕ್ಷಿಣ ಆಸ್ರ್ರೇಲಿಯಾದ ಸರ್ಕಾರವು "ಪರಿಸರೀಯ ಅಪಾಯಗಳ ಬಗ್ಗೆ ಖರೀದಿದಾರರಿಗೆ (ಹಾರ್ಲೆ-ಡೇವಿಡ್‌‌ಸನ್‌‌‌) ಬೆಂಬಲ ನೀಡುವ ಜವಾಬ್ದಾರಿಯನ್ನು ವಹಿಸಿಕೊಂಡಿದೆ."
ಕಾರ್ಖಾನೆಯ ಪ್ರವಾಸ/ವಿಹಾರಗಳು & ವಸ್ತುಸಂಗ್ರಹಾಲಯ
ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ತನ್ನ ಉತ್ಪಾದನಾ ಸ್ಥಳಗಳ ಪೈಕಿ ನಾಲ್ಕು ಸ್ಥಳಗಳಲ್ಲಿ ಹಾಗೂ ಮೋಟಾರು ಕಂಪೆನಿ'ಯ ಸಾಂಸ್ಥಿಕ ಚಾರಿತ್ರಿಕ ದಾಖಲೆಗಳೂ ಸೇರಿದಂತೆ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯ ಇತಿಹಾಸ, ಸಂಸ್ಕೃತಿ ಹಾಗೂ ವಾಹನಗಳನ್ನು ಪ್ರದರ್ಶಿಸುವ 2008ರಲ್ಲಿ ತೆರೆಯಲಾದ ಹಾರ್ಲೆ-ಡೇವಿಡ್‌‌ಸನ್‌‌‌ ವಸ್ತುಸಂಗ್ರಹಾಲಯದಲ್ಲಿ ಕಾರ್ಖಾನೆಯ ಪ್ರವಾಸ/ವಿಹಾರ ಸೌಕರ್ಯವನ್ನು ಒದಗಿಸುತ್ತದೆ.
ಕಾರ್ಯಾಚರಣೆಗಳ ಏಕೀಕರಣದಿಂದಾಗಿ, ವಿಸ್ಕಾನ್ಸಿನ್‌‌‌‌ನ ವೌವಾಟೋಸಾದಲ್ಲಿನ ಕ್ಯಾಪಿಟೊಲ್‌ ಡ್ರೈವ್‌ ಟೂರ್‌ ಕೇಂದ್ರವನ್ನು 2009ರಲ್ಲಿ ಮುಚ್ಚಲಾಯಿತು.
ಹಾರ್ಲೆ-ಡೇವಿಡ್‌‌ಸನ್‌‌‌ ಸಂಸ್ಕೃತಿ
thumb|ಲಾಸ್‌ ವೇಗಾಸ್‌ನಲ್ಲಿರುವ ಹಾರ್ಲೆ ಡೇವಿಡ್‌‌ಸನ್‌‌‌ ಕೆಫೆ ಥೀಮ್‌ ರೆಸ್ಟೋರೆಂಟ್‌‌ ಇತ್ತೀಚಿನ ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯ ಅಧ್ಯಯನದ ಪ್ರಕಾರ, 1987ರಲ್ಲಿ ಎಲ್ಲಾ ಹಾರ್ಲೆ ಸವಾರರುಗಳಲ್ಲಿ ಅರ್ಧದಷ್ಟು ಜನರು 35 ವರ್ಷದೊಳಗಿನವರಿದ್ದರು. ಪ್ರಸ್ತುತ, ಹಾರ್ಲೆ ಕೊಳ್ಳುಗರ ಪೈಕಿ ಕೇವಲ 15% ಜನರು ಮಾತ್ರವೇ 35ರೊಳಗಿನವರಾಗಿದ್ದಾರೆ, ಹಾಗೂ 2005ನೇ ಇಸವಿಯ ಹಾಗೆ, ಸರಾಸರಿ ವಯಸ್ಸು 46.7ಕ್ಕೆ ಏರಿದೆ.
ಸರಾಸರಿ ಹಾರ್ಲೆ-ಡೇವಿಡ್‌‌ಸನ್‌‌‌ ಸವಾರನ ಆದಾಯವು ಕೂಡಾ ಹಾಗೆಯೇ ಏರಿದೆ. 1987ರಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಸವಾರರ ಸರಾಸರಿ ಕೌಟುಂಬಿಕ ಆದಾಯವು $38,000ವಿತ್ತು. 1997ರ ಹೊತ್ತಿಗೆ, ಅದೇ ಸವಾರರ ಸರಾಸರಿ ಕೌಟುಂಬಿಕ ಆದಾಯವು ಎರಡು ಪಟ್ಟಿಗಿಂತ ಹೆಚ್ಚಾಗಿ $83,000ಕ್ಕೆ ಮುಟ್ಟಿದೆ.
ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಬ್ರಾಂಡ್‌ ನಿಷ್ಠ ಸಮುದಾಯದ, ಆಕರ್ಷಣೆಯಾಗಿರುವುದಲ್ಲದೇ ಕಂಪೆನಿ'ಯ ನಿವ್ವಳ ಆದಾಯದ ಬಹುಮಟ್ಟಿಗೆ 5%ರಷ್ಟು (2004ರಲ್ಲಿ $41 ದಶಲಕ್ಷ) ಕೇವಲ ಹಾರ್ಲೆ-ಡೇವಿಡ್‌‌ಸನ್‌‌‌ ಲೋಗೋಗಳ ಪರವಾನಗಿ ವ್ಯವಸ್ಥೆಯಿಂದಲೇ ಬರುತ್ತದೆ. ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಅನೇಕ ಅಮೇರಿಕನ್‌‌ ಆರಕ್ಷಕ ಸಮೂಹಗಳಿಗೆ ತಮ್ಮ ಮೋಟಾರು ಸೈಕಲ್‌/ವಾಹನಗಳ ಪಡೆಯನ್ನು ಸರಬರಾಜು ಮಾಡುತ್ತದೆ.
ಹಾರ್ಲೆ-ಡೇವಿಡ್‌‌ಸನ್‌‌‌ ಮೋಟಾರು ಸೈಕಲ್‌/ವಾಹನಗಳು ದೀರ್ಘಕಾಲದಿಂದಲೂ ಕೆಳಕಂಡ ಸಮುದಾಯಗಳ ಉಪಸಂಸ್ಕೃತಿಯೊಂದಿಗೆ ಹಾಸುಹೊಕ್ಕಾಗಿದೆ:
"ಹಾಗ್‌" ಉಪನಾಮದ ಮೂಲ
ರೇ ವೇಯ್ಷಾರ್‌ನೂ ಸೇರಿದಂತೆ "ಹಾಗ್‌ ಬಾಯ್ಸ್‌‌" ಎಂದು ಕರೆಯಲ್ಪಟ್ಟ ಕೃಷಿಕ ಯುವಕರ ತಂಡವೊಂದು 1920ರಲ್ಲಿ ಆರಂಭಿಸಿ ಸತತವಾಗಿ ವಾಹನಸ್ಪರ್ಧೆಗಳಲ್ಲಿ ಗೆಲ್ಲಲಾರಂಭಿಸಿತು. ಈ ತಂಡವು ಹಾಗ್‌ ಅಥವಾ ಹಂದಿಯನ್ನು ತಮ್ಮ ಶುಭಕಾರಿ ಲಾಂಛನವನ್ನಾಗಿ ಹೊಂದಿತ್ತು. ಒಂದು ವಿಜಯದ ನಂತರ ತಮ್ಮ ಹಾರ್ಲೆ ವಾಹನದ ಮೇಲೆ ಹಂದಿಯೊಂದನ್ನು (ನಿಜವಾದದ್ದು) ಹೇರಿಕೊಂಡು ವಿಜಯದ ಸುತ್ತನ್ನು ಹಾಕುತ್ತಿದ್ದರು. 1983ರಲ್ಲಿ, ಮೋಟಾರು ಕಂಪೆನಿಯು ತನ್ನ ಉತ್ಪನ್ನಗಳ ಮಾಲೀಕರಿಗೆಂದು ಕ್ಲಬ್‌ ಒಂದನ್ನು ಸ್ಥಾಪಿಸಿ ದೀರ್ಘಕಾಲದಿಂದ ಇದ್ದ ಉಪನಾಮವಾದ "ಹಾಗ್‌"ನ ಅನುಕೂಲ ಪಡೆದುಕೊಂಡು ಅದನ್ನು ಹಾರ್ಲೆ ಓನರ್ಸ್‌‌ ಗ್ರೂಪ್‌ನ ಪ್ರಥಮಾಕ್ಷರಿಯಾಗಿ HOG‌‌. ಎಂದು ಪರಿವರ್ತಿಸಿತು. ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು "ಹಾಗ್‌" ಹೆಸರನ್ನು ವ್ಯಾಪಾರಿ ಮುದ್ರೆಯಾಗಿಸಲು ಮಾಡಿದ ಪ್ರಯತ್ನವು 1999ರಲ್ಲಿ ಅಪೀಲು ನ್ಯಾಯಪೀಠವು "ಹಾಗ್‌ " ಎಂಬುದು ಭಾರೀ ಮೋಟಾರು ಸೈಕಲ್‌/ವಾಹನಗಳ ವಿಚಾರದಲ್ಲಿ ಸಾಮಾನ್ಯ ಬಳಕೆಯ ಪದವಾಗಿಬಿಟ್ಟಿದೆ, ಹಾಗಾಗಿ ಅದನ್ನು ವ್ಯಾಪಾರಿ ಮುದ್ರೆಯಾಗಿ ಸಂರಕ್ಷಿಸಲು ಸಾಧ್ಯವಿಲ್ಲ ಎಂದು ತೀರ್ಪು ನೀಡಿದಾಗ NYನ ಸ್ವತಂತ್ರ ಹಾರ್ಲೆ-ಡೇವಿಡ್‌‌ಸನ್‌‌‌ ವಾಹನತಜ್ಞ ಸಂಸ್ಥೆ, ದ ಹಾಗ್‌ ಫಾರ್ಮ್‌ ಆಫ್‌ ವೆಸ್ಟ್‌ ಸೆನೆಕಾದ, ವಿರುದ್ಧದ ಮೊಕದ್ದಮೆಯಲ್ಲಿ ಸೋಲು ಕಂಡಿತು.
ಮಿಲ್ವಾಕೀ ಮಹಾನಗರವಲಯ ಪ್ರದೇಶದಲ್ಲಿ ಸೇವೆ ನೀಡುವ ಓರ್ವ ಮುಖ್ಯವಾಹಿನಿಯ ರಾಕ್‌ ರೇಡಿಯೋ ಕೇಂದ್ರವಾದ WHQG ಕೇಂದ್ರವು ತಮ್ಮ ತವರುನಗರದ ಮೋಟಾರು ಸೈಕಲ್‌/ವಾಹನ ತಯಾರಕರ ಹಾಗೂ ಅದರ ಅಭಿಮಾನಿಗಳು ಹಾಗೂ ಸವಾರರ ಗೌರವಾರ್ಥವಾಗಿ ಈ ಸಂಕ್ಷೇಪ/ಉಪಹೆಸರನ್ನು ತಮ್ಮ ಅಧಿಕೃತ ಕಾಲ್‌ಸೈನ್‌ ಆಗಿ (102.9 ದ ಹಾಗ್‌‌‌) ಬಳಸುತ್ತಿದೆ.
ಗ್ರೇಟ್‌ ಬ್ರಿಟನ್‌‌ನ ಹಾರ್ಲೆ-ಡೇವಿಡ್‌‌ಸನ್‌‌‌ ರೈಡರ್ಸ್‌ ಕ್ಲಬ್‌
ಗ್ರೇಟ್‌ ಬ್ರಿಟನ್‌‌ನ (est 1949) ಹಾರ್ಲೆ-ಡೇವಿಡ್‌‌ಸನ್‌‌‌ ರೈಡರ್ಸ್‌ ಕ್ಲಬ್‌ ಪ್ರಥಮ (ಮೋಟಾರು ಸೈಕಲ್‌/ವಾಹನ ಕ್ಲಬ್‌ನ ಬದಲಾಗಿ) ಬ್ರಿಟಿಷ್‌‌ ಸವಾರರ ಕ್ಲಬ್‌‌ ಆಗಿದ್ದು ಮೊದಲಿಂದಲೂ ರಾಷ್ಟ್ರೀಯ ಮಟ್ಟದ ರ್ರ್ಯಾಲಿಗಳನ್ನು ಹಾಗೂ ಸ್ಪರ್ಧೆಗಳನ್ನು ಹಮ್ಮಿಕೊಳ್ಳುತ್ತಿತ್ತು. 1982ರ ರ್ರ್ಯಾಲಿಯಲ್ಲಿ ವಿಲಿಯಂ G. ಡೇವಿಡ್‌‌ಸನ್‌‌‌ ತನ್ನ U.S. ಹೊರಗಿನ ಪ್ರಥಮ ರ್ರ್ಯಾಲಿಯಲ್ಲಿ ಗ್ರೇಟ್‌ ಬ್ರಿಟನ್‌‌ನಲ್ಲಿ ಭಾಗವಹಿಸುತ್ತಿರುವುದಕ್ಕೆ ಎಂಬಂತೆ ಜನಪ್ರಿಯ ಘಟನೆಗಳು ನಡೆದವು. ಗೌಪ್ಯ ಯೋಜನೆಯಾದ "ಎವೊಲ್ಯೂಷನ್‌‌ ಮೋಟಾರ್‌‌" HDRCGB ನಿಯತಕಾಲಿಕೆ, "ಹಾರ್ಲೆಕ್ವಿನ್‌‌"ನ, ವಸಂತ ಋತು ಆವೃತ್ತಿಯ ಮುಖಪುಟದ ವಿಶೇಷ ಲೇಖನದಲ್ಲಿ ಹೇಗೆ ಕಾಣಿಸಿಕೊಂಡಿತು ಎಂಬುದನ್ನು ತಿಳಿಯಲು ವಿಪರೀತ ಕುತೂಹಲಗೊಂಡಿದ್ದರಾದರೂ ಅದನ್ನು ಕ್ಷಮಿಸುವ ಉದಾರ ಮನೋಭಾವವನ್ನು ಹೊಂದಿದ್ದರು ಎಂದು ಭಾವಿಸಲಾಗಿತ್ತು, ವಾಘ್ನ್‌‌ ಬೀಲ್ಸ್‌‌ ಹಾಗೂ ಲೆನ್‌ ಥಾಮ್ಸನ್‌ರೊಂದಿಗೆ 1984ರಲ್ಲಿ ಅಧಿಕೃತವಾಗಿ H.D.R.C.G.B. ನಿಂದ ಆಯೋಜಿಸಲಾಗಿದ್ದ ಎರಡನೇ ಬ್ರೈಟನ್‌ ಇಂಟರ್‌‌ನ್ಯಾಷನಲ್‌ ಸೂಪರ್‌ ರ್ರ್ಯಾಲಿಗೆ ಪರೀಕ್ಷಾ ಸವಾರಿಯ ಪಡೆಯನ್ನು ಕರೆತರುವ ಮೂಲಕ ಎವೊಲ್ಯೂಷನ್‌‌ ಎಂಜಿನ್‌‌ಅನ್ನು ಪ್ರದರ್ಶಿಸಲು ವಿಲ್ಲೀ G. ಮರಳಿದ್ದರು. ಪ್ರದರ್ಶನಾತ್ಮಕ ಸವಾರಿಗಳು ಯಾವುದೇ ಐರೋಪ್ಯ ರ್ರ್ಯಾಲಿಗಳಲ್ಲೇ ಪ್ರಪ್ರಥಮವಾಗಿದ್ದವು. ಈ ಕ್ಲಬ್‌ ಪ್ರಸ್ತುತ ಇಡೀ U. K., U.S.A. ಹಾಗೂ ಯೂರೋಪ್‌ಗಳಲ್ಲಿ ಹಾಗೂ ತಮ್ಮ ಸ್ಥಾಪಕ ಸದಸ್ಯ ಆಸ್ಟ್ರೇಲಿಯಾವನ್ನೂ ಸೇರಿಸಿ ಸುಮಾರು 1800 ಸದಸ್ಯರನ್ನು ಹೊಂದಿದೆ. ಕ್ಲಬ್‌ಅನ್ನು ವಲಯಗಳ ಅನುಸಾರವಾಗಿ ವಿಂಗಡಿಸಿದ್ದು, ಬಹುತೇಕವು ರ್ರ್ಯಾಲಿಗಳನ್ನು ಬೇಸಿಗೆಯಲ್ಲಿ ಹಮ್ಮಿಕೊಂಡು ಅಂತಿಮ ಘಟ್ಟವು ಕ್ಲಬ್‌ನ ಅಂತರರಾಷ್ಟ್ರೀಯ ರ್ರ್ಯಾಲಿ ಯ ದಿನಕ್ಕೆ ಸರಿಹೊಂದುವಂತೆ ಯೋಜಿಸಿರುತ್ತವೆthumb|right|ಹಾರ್ಲೆ-ಡೇವಿಡ್‌‌ಸನ್‌‌‌ 2004 ಹೆರಿಟೇಜ್‌‌
ಹಾರ್ಲೆ ಓನರ್ಸ್‌ ಗ್ರೂಪ್‌/ಮಾಲೀಕರ ತಂಡ/ಗುಂಪು
ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಹಾರ್ಲೆ ಓನರ್ಸ್‌ ಗ್ರೂಪ್ (HOG)ಅನ್ನು 1983ರಲ್ಲಿ ಹಾರ್ಲೆ-ಡೇವಿಡ್‌‌ಸನ್‌‌‌ ವಾಹನಗಳನ್ನು ಕೇವಲ ಗ್ರಾಹಕ ಉತ್ಪನ್ನವಾಗಿ ಮಾತ್ರವಲ್ಲದೇ ಜೀವನಶೈಲಿಯನ್ನಾಗಿ ಆಸಕ್ತರ ಪ್ರಬಲ ನಿಷ್ಠೆ ಹಾಗೂ ಸಹೋದರತ್ವವನ್ನು ಮೂಡಿಸುವ ಪ್ರಯತ್ನವಾಗಿ ಸ್ಥಾಪಿಸಿತು. HOG ಕ್ಲಬ್‌ ಒಂದು ದಶಲಕ್ಷಕ್ಕೂ ಹೆಚ್ಚಿನ ಸಂಖ್ಯೆಯನ್ನು ಹೊಂದಿರುವ ಕ್ಲಬ್‌ನ ಸದಸ್ಯರಿಗೆ ಮಾರಾಟ ಗುತ್ತಿಗೆಗಳನ್ನು ನೀಡುವ ಮೂಲಕ ಕಂಪೆನಿಗೆ ನವೀನ ಆದಾಯ ವಾಹಿನಿಗಳನ್ನು ಮೂಡಿಸಲು ಸಹಾಯಕವಾಯಿತು. ಇತರೆ ಮೋಟಾರು ಸೈಕಲ್‌/ವಾಹನ ಬ್ರಾಂಡ್‌ಗಳು, ಹಾಗೂ ಇತರೆ ಬ್ರಾಂಡ್‌‌ಗಳು ಎಂದರೆ ವಾಹನಸವಾರಿಯ ಹೊರತಾದ ಇತರೆ ಗ್ರಾಹಕ ಬ್ರಾಂಡ್‌ಗಳು, ಹಾರ್ಲೆ-ಡೇವಿಡ್‌‌ಸನ್‌‌‌' ಕಂಪೆನಿಯ ಯಶಸ್ಸನ್ನು ನೋಡಿ ತಾವೂ ಇದರಲ್ಲಿ ತಮ್ಮದೇ ಆದ ಕಾರ್ಖಾನೆ-ಪ್ರಾಯೋಜಿತ ಸಮುದಾಯ ವ್ಯಾಪಾರಿ ಕ್ಲಬ್‌ಗಳನ್ನು ರಚಿಸುವ ಮೂಲಕ ಅದನ್ನು ಅನುಕರಿಸಲು ಯತ್ನಿಸಿದವು. HOG ಸದಸ್ಯರು ಸಾಧಾರಣವಾಗಿ ವಸ್ತ್ರಗಳು ಹಾಗೂ ಹಾರ್ಲೆ-ಡೇವಿಡ್‌‌ಸನ್‌‌‌-ಪ್ರಾಯೋಜಿತ ಕಾರ್ಯಕ್ರಮಗಳಂತಹವುಗಳಲ್ಲಿ ಇತರೆ ಹಾರ್ಲೆ ವಾಹನ ಮಾಲೀಕರಿಗಿಂತ 30% ಹೆಚ್ಚು ವೆಚ್ಚ ಮಾಡುತ್ತಾರೆ.
ಆಯೋಜಿತ ಗುಂಪು ಸವಾರಿಗಳು, ಅನನ್ಯ ಉತ್ಪನ್ನಗಳು ಹಾಗೂ ಉತ್ಪನ್ನಗಳ ಮೇಲೆ ರಿಯಾಯಿತಿಗಳು, ವಿಮಾ ಕಂತು ರಿಯಾಯಿತಿಗಳು ಹಾಗೂ ಹಾಗ್‌ ಟೇಲ್ಸ್‌ ಸುದ್ದಿಪತ್ರಗಳು ಹಾಗ್‌‌ ಸೌಲಭ್ಯಗಳಲ್ಲಿ ಸೇರಿರುತ್ತವೆ. ನವೀನ ನೊಂದಣಿಯಾಗಿಲ್ಲದ ಹಾರ್ಲೆ-ಡೇವಿಡ್‌‌ಸನ್‌ ವಾಹನದ ಖರೀದಿಯೊಂದಿಗೆ ಒಂದು ವರ್ಷಪೂರ್ತಿಯ ಸದಸ್ಯತ್ವವನ್ನು ನೀಡಲಾಗುತ್ತದೆ‌.
2008ರಲ್ಲಿ, ಹಾರ್ಲೆ ಕಂಪೆನಿಯ 105ನೇ ವಾರ್ಷಿಕೋತ್ಸವದೊಂದಿಗೆ ಸೇರಿಕೊಂಡು ವಿಸ್ಕಾನ್ಸಿನ್‌‌‌‌ನ ಮಿಲ್ವಾಕೀನಲ್ಲಿ HOG‌ ತನ್ನ 25 ವಾರ್ಷಿಕೋತ್ಸವವನ್ನು ಆಚರಿಸಿಕೊಂಡಿತು.
ವಾರ್ಷಿಕೋತ್ಸವ ಆಚರಣೆಗಳು
1993ರಲ್ಲಿನ ಹಾರ್ಲೆ-ಡೇವಿಡ್‌‌ಸನ್‌‌‌' ಕಂಪೆನಿಯ 90ನೇ ವಾರ್ಷಿಕೋತ್ಸವದೊಂದಿಗೆ ಆರಂಭಿಸಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಮಿಲ್ವಾಕೀ ನಗರಕ್ಕೆ "ರೈಡ್‌ ಹೋಮ್‌" ಎಂದು ಕರೆಯಲಾದ ವಿಖ್ಯಾತರ ಸವಾರಿಗಳನ್ನು ನಡೆಸಿಕೊಂಡು ಬರುತ್ತಿದೆ. ಈ ಹೊಸ ಸಂಪ್ರದಾಯವು ಮಿಲ್ವಾಕೀ'ಯ ಇತರೆ ಉತ್ಸವಾಚರಣೆಗಳೊಂದಿಗೆ (ಸಮ್ಮರ್‌ಫೆಸ್ಟ್‌‌, ಜರ್ಮನ್‌‌ ಫೆಸ್ಟ್‌‌, ಫೆಸ್ಟಾ ‌ಇಟಾಲಿಯನಾ, etc.) ಪ್ರತಿ 5 ವರ್ಷಗಳಿಗೊಮ್ಮೆ ನಡೆಯಲಿದ್ದು, ಇದನ್ನು ಅನಧಿಕೃತವಾಗಿ "ಹಾರ್ಲೆಫೆಸ್ಟ್‌" ಎಂದು ಕರೆಯಲಾಗುತ್ತದೆ. ಈ ಕಾರ್ಯಕ್ರಮವು ವಿಶ್ವದಾದ್ಯಂತದ ಹಾರ್ಲೆ ವಾಹನ ಸವಾರರನ್ನು ಕರೆದುತರುತ್ತದೆ. ಆಗ್ನೇಯ ವಿಸ್ಕಾನ್ಸಿನ್‌‌‌‌ನ ಮಿಲ್ವಾಕೀ, ವೌಕೆಷಾ, ರಾಸಿನೆ ಹಾಗೂ ಕೆನೋಷಾ ಕೌಂಟಿಗಳಲ್ಲಿ ನಡೆದ ಕಾರ್ಯಕ್ರಮಗಳನ್ನೊಳಗೊಂಡಂತೆ 105ನೇ ವಾರ್ಷಿಕೋತ್ಸವದ ಆಚರಣೆಯನ್ನು ಆಗಸ್ಟ್‌‌‌ 28–31, 2008ರ ಅವಧಿಯಲ್ಲಿ, ನಡೆಸಲಾಯಿತು.
ಪ್ರಖ್ಯಾತ ಕಾರ್ಮಿಕರ ಪಟ್ಟಿ
ವಿಲಿಯಂ S. ಹಾರ್ಲೆ, ಆರ್ಥರ್‌‌‌ ಡೇವಿಡ್‌‌ಸನ್‌‌‌, ವಿಲಿಯಂ A. ಡೇವಿಡ್‌‌ಸನ್‌‌‌ ಹಾಗೂ ವಾಲ್ಟರ್‌‌‌ ಡೇವಿಡ್‌‌ಸನ್‌‌‌, Sr. H-D ಉತ್ಪನ್ನಗಳನ್ನು ಬಳಸುತ್ತಿದ್ದುದರಿಂದ ಹಾಗೂ ಉತ್ತಮ ಗುಣಮಟ್ಟದ ಮೋಟಾರು ಸೈಕಲ್‌/ವಾಹನಗಳನ್ನು ನಿರ್ಮಿಸುವ ತಮ್ಮ ಕಾರ್ಮಿಕರ ನಿಷ್ಠೆಯ ಮೇಲೆ ನಂಬಿಕೆ ಇಟ್ಟಿದುದರಿಂದ, ಈ ನಾಲ್ಕೂ ವ್ಯಕ್ತಿಗಳನ್ನು ಪ್ರಖ್ಯಾತ ಕಾರ್ಮಿಕರ ಪಟ್ಟಿಗೆ ಸೇರಿಸಲಾಗಿದೆ.
ಭಾರತದ ನಿರ್ದಿಷ್ಟ ಕಾಲಮಾನ
thumb|IST in relation with the bordering nationsಭಾರತದ ನಿರ್ದಿಷ್ಟ ಕಾಲಮಾನ (English: Indian Standard Time (IST)) ಭಾರತ ಮತ್ತು ಶ್ರೀಲಂಕಾ ದ ಉದ್ದಗಲಕ್ಕೂ ಗಮನಿಸಲ್ಪಡುವ ಸಮಯವಲಯವಾಗಿದ್ದು, ಇದರ ಸಮಯದ ಅಂತರ UTC+05:30 ಆಗಿದೆ. ಭಾರತ ಹಗಲಿನ ಬೆಳಕಿನ ಸಮಯ ಉಳಿತಾಯವನ್ನು (DST) ಅಥವಾ ಇತರೆ ಕಾಲಕಾಲದ ಬದಲಾವಣೆಗಳನ್ನು ಗಮನಿಸುವುದಿಲ್ಲ. ಮಿಲಿಟರಿ ಮತ್ತು ವೈಮಾನಿಕ ಸಮಯದಲ್ಲಿ IST ಅನ್ನು E* ಎಂದು ಗೊತ್ತುಮಾಡಲಾಗಿದೆ("Echo-Star").
ಬಾಹ್ಯಕೊಂಡಿಗಳು
ವರ್ಗ:ಕಾಲ
ಥಾರ್ ಮರುಭೂಮಿ
thumb|right|ಥಾರ್ ಮರುಭೂಮಿಯ ಉಪಗ್ರಹ ಚಿತ್ರ ಭಾರತದ ಮಹಾ ಮರುಭೂಮಿ ಎಂದು ಕರೆಯಲ್ಪಡುವ ಥಾರ್ ಮರುಭೂಮಿ, ಪಶ್ಚಿಮ ಭಾರತದ ರಾಜಸ್ಥಾನ, ಹರಿಯಾಣ, ಪಂಜಾಬ್ ಮತ್ತು ಗುಜರಾತ್ ರಾಜ್ಯಗಳಲ್ಲಿ ಹರಡಿದೆ. ಪಾಕಿಸ್ತಾನಕ್ಕೂ ಸ್ವಲ್ಪ ಚಾಚಿರುವ ಈ ಮರುಭೂಮಿಯನ್ನು ಅಲ್ಲಿ "ಚೋಲಿಸ್ತಾನ್ ಮರುಭೂಮಿ" ಎಂದು ಕರೆಯುತ್ತಾರೆ.
ಈಶಾನ್ಯಕ್ಕೆ ಸಟ್ಲೆಜ್ ನದಿ, ಪೂರ್ವಕ್ಕೆ ಅರಾವಳಿ ಶ್ರೇಣಿ ದಕ್ಷಿಣಕ್ಕೆ ಗುಜರಾತಿನ ಕಚ್ ಜೌಗುಪ್ರದೇಶ ಹಾಗು ಪಶ್ಚಿಮಕ್ಕೆ ಸಿಂಧೂ ನದಿಗಳಿಂದ ಈ ಮರುಭೂಮಿಯ ಸುತ್ತುವರಿಯಲ್ಪಟ್ಟಿದೆ. ಮರುಭೂಮಿಯ ಒಟ್ಟು ವಿಸ್ತೀರ್ಣ ಸುಮಾರು ೪,೪೬,೦೦೦ ಚ. ಕಿಮೀ. ಸುಮಾರು ೮೦೫ ಕಿಮೀ ಉದ್ದ ಮತ್ತು ಸುಮಾರು ೪೮೫ ಕಿಮೀ ಅಗಲವಿದೆ. ೧೦% ಮರಳು ದಿಣ್ಣೆಗಳಿಂದ ಕೂಡಿದ ಇದರ ೯೦% ಭಾಗ ಕಲ್ಲು ಮಣ್ಣಿನ ಶಾಶ್ವತ ದಿಣ್ಣೆಗಳು, ಬಂಡೆಗಳು ಮತ್ತು ಉಪ್ಪಿನ ಬೈಲುಗಳಿಂದ ಕೂಡಿದೆ. ಅಲ್ಲಲ್ಲಿ ಮುಳ್ಳಿನ ಕುರುಚಲು ಗಿಡಗಳು ಮತ್ತು ಹುಲ್ಲುಗಾವಲುಗಳಿದ್ದರೂ ಇದು ಭಾಗಶಃ ಒಣ ಭೂಮಿಯಾಗಿದೆ.
ಭೌಗೋಳಿಕ ಸ್ಥಾನ
ಥಾರ್ ಮರುಭೂಮಿ - ಭಾರತದ ರಾಜಸ್ಥಾನ್ ರಾಜ್ಯದಲ್ಲಿ ಬಿಕಾನೇರ್, ಜೈಸಲ್ಮೇರ್, ಜೋಧ್‍ಪುರ, ಜಿಲ್ಲೆಗಳನ್ನೂ ಜಯಪುರ ಜಿಲ್ಲೆಯ ಕೆಲವು ಭಾಗಗಳನ್ನೂ ಪಾಕಿಸ್ತಾನದ ಬಹವಾಲ್‍ಪುರ ಮತ್ತು ಪೂರ್ವ ಸಿಂಧನ್ನೂ ಆವರಿಸಿರುವ ಮರುಭೂಮಿ. ಇದರ ಪಶ್ಚಿಮದಲ್ಲಿ ಸಿಂಧೂ ನದಿಯ ನೀರಾವರಿ ಬಯಲು, ದಕ್ಷಿಣದಲ್ಲಿ ಕಚ್ಛ್‍ನ ರಣ್, ಆಗ್ನೇಯದಲ್ಲಿ ಅರಾವಳಿ ಶ್ರೇಣಿ, ಉತ್ತರ ಮತ್ತು ಈಶಾನ್ಯದಲ್ಲಿ ಪಂಜಾಬಿನ ಬಯಲು ಇವೆ. 2,00,000 ಚಕಿಮೀ. (77,000 ಚಮೈ) ವಿಸ್ತಾರವಾಗಿರುವ ಈ ಮರುಭೂಮಿಗೆ ಭಾರತದ ಮಹಾ ಮರುಭೂಮಿ ಎಂದೂ ಹೆಸರಿದೆ. ಮರಳು ಗುಡ್ಡಗಳು ಎಂಬರ್ಥದ ಶಬ್ದದಿಂದ ಥಾರ್ ಎಂಬ ಹೆಸರು ಬಂದಿದೆ. ಇದರ ಮೇಲೆ ಬೀಸುವ ಮಾನ್ಸೂನ್ ಮಾರುತಗಳು ಸಾಕಷ್ಟು ಮಳೆ ತರುವುದಿಲ್ಲವಾದ್ದರಿಂದ ಮರುಭೂಮಿ ಸಂಭವಿಸಿದೆ. ಥಾರ್‍ನಲ್ಲಿ ಸು. 70,00,000 ವಾಸಿಸುತ್ತಾರೆ.
ರಚನೆ
460 ಕೋಟಿ ವರ್ಷಗಳ ಹಿಂದೆ ಆರಂಭವಾದ ಅತ್ಯಂತ ಪ್ರಾಚೀನ ಭೂವೈಜ್ಞಾನಿಕ ಯುಗದಲ್ಲಿ ರೂಪುಗೊಂಡ ಪ್ರಿ - ಕೇಂಬ್ರಿಯನ್ ನೀಸ್ ಶಿಲೆಗಳು (ಗ್ರಾನೈಟ್‍ನಂಥ ರೂಪಾಂತರಿತ ಶಿಲೆಗಳು). 57 ಕೋಟಿ - 25 ಕೋಟಿ ವರ್ಷಗಳಷ್ಟು ಹಳೆಯದಾದ ಅವಸಾಧಿ ಶಿಲೆಗಳು ಮತ್ತು ಇತ್ತೀಚೆಗೆ ನದಿಗಳು ತಂದು ತುಂಬಿದ ಮೆಕ್ಕಲು ಮಣ್ಣು - ಇವುಗಳ ಮೇಲೆ ಮರಳಿನ ಹೊದಿಕೆಯಿದೆ. ಅತ್ಯಂತ ಇತ್ತೀಚಿನದಾದ- ಎಂದರೆ 70 ವರ್ಷಗಳ ಹಿಂದೆ ಆರಂಭವಾದ - ಚತುರ್ಥ ಕಲ್ಪದಲ್ಲಿ ಗಾಳಿಯಿಂದಾಗಿ ಈ ಪ್ರದೇಶದ ಮೇಲೆ ಮರಳು ತುಂಬಿಕೊಂಡಿತು.
ಉಗಾಭೋಗ
ಉಗಾಭೋಗಗಳು ಸಂಗೀತ ಶಾಸ್ತ್ರದಲ್ಲಿನ ಒಂದು ಪ್ರಕಾರ. ಭಾರತ ಸಂಗೀತಕ್ಕೆ ಕರ್ನಾಟಕದ ಹರಿದಾಸರು ನೀಡಿರುವ ವಿಶಿಷ್ಠ ಕೊಡುಗೆ. ಸಾಮಾನ್ಯವಾಗಿ ಉಗಾಭೋಗ ಕೃತಿಗಳು ೪ ಸಾಲುಗಳಿಂದ ೧೨ ಸಾಲುಗಳವರೆಗೆ ಇರುತ್ತವೆ. ಪುರಂದರದಾಸರು, ಕನಕದಾಸರು, ವಿಜಯದಾಸರು ಹೀಗೆ ಹಲವು ದಾಸವರೇಣ್ಯರು ಉಗಾಭೊಗಗಳನ್ನು ರಚಿಸಿದ್ದಾರೆ. ಉಗಾಭೊಗಳಲ್ಲಿ ಭಕ್ತಿ, ನೈತಿಕತೆ, ಧರ್ಮ, ನೀತಿ, ಹರಿನಾಮ ಸ್ಮರಣೆ ಹೀಗೆ ಹಲವು ವಿಷಯಗಳ ಬಗ್ಗೆ ಚರ್ಚಿಸಿರುವುದನ್ನು ನಾವು ಕಾಣಬಹುದಾಗಿದೆ.
ಶಬ್ದ ನಿಷ್ಪತ್ತಿ
ಭಾರತೀಯ ಹಾಗೂ ಜನಪದ ಸಂಗೀತಗಳು ತಮ್ಮ ನಡುವೆ ರಚಿಸಿಕೊಂಡಿರುವ ಹಲವು ಸೇತುವೆಗಳಲ್ಲಿ ಇದೂ ಒಂದು. ಉಗಾಭೋಗವೆಂಬ ಶಬ್ದವೂ ಪ್ರಬಂಧ ಪ್ರಕಾರವೂ ಹೇಗೆ ಮತ್ತು ಯಾವಾಗ ಹುಟ್ಟಿದುವು ಎಂದು ನಿಷ್ಕೃಷ್ಟವಾಗಿ ನಿರ್ಧರಿಸಲು ಆಧಾರ ಸಾಲದು. ಈ ಪದದ ರೂಪನಿಷ್ಪತ್ತಿಯನ್ನು ಹಲವರು ಹಲವು ವಿಧವಾಗಿ ಕೊಡುತ್ತಾರೆ: ಉಕ್ + ಆಭೋಗ, ಎಂದರೆ ಮಾನವನ ಅನುಭವ ಸಮಷ್ಟಿಯ ವಾಗಭಿವ್ಯಕ್ತಿ, ಎನ್ನುವುದು ಒಂದು ಪಂಥ; ಯುಗಾಭೋಗ, ಎಂದರೆ ಪರಮಾತ್ಮನಲ್ಲಿ ಲೀನವಾಗಿಬಿಡುವುದರ ಆನಂದಾನುಭವ, ಎನ್ನುವುದು ಎರಡನೆಯದು. ಉದ್ಗ್ರಾಹ + ಆಭೋಗ ಎಂಬ ಸಂಧಿಯಲ್ಲಿ ಕಠಿಣೋಚ್ಚರಿತಗಳಾದ ದ್, ರ್, ಹ್ ಗಳ ಲೋಪದಿಂದ ಈ ಪದ ಹುಟ್ಟಿದೆ-ಎನ್ನುವುದು ಹೆಚ್ಚು ಪ್ರಚಾರದಲ್ಲಿರುವ ಮತ. ಸಂಗೀತ ಪ್ರಬಂಧವೊಂದನ್ನು ಮೊದಲು ಮಾಡುವ ಧಾತುಭಾಗಕ್ಕೆ ಉದ್ಗ್ರಾಹವೆಂದೂ ಮುಗಿಸುವ ಧಾತುಭಾಗಕ್ಕೆ ಆಭೋಗವೆಂದೂ ಸಂಗೀತಶಾಸ್ತ್ರದ ಪರಿಭಾಷೆ. ಈ ಮೂರು ಮತಗಳೂ ಕೇವಲ ಕಲ್ಪನೆಯಿಂದ ಹುಟ್ಟಿವೆ. ಭಾಷಾತ್ಮಕ, ಚಾರಿತ್ರಿಕ ಅಥವಾ ಇತರ ಯಾವ ಆಧಾರಗಳೂ ಇವಕ್ಕೆ ಇಲ್ಲ. ಕಡೆಯದು ಸಂಗೀತಶಾಸ್ತ್ರ ಪ್ರಕ್ರಿಯೆಗೆ ವಿರುದ್ಧವಾದುದು. ಏಕೆಂದರೆ ಸಂಗೀತ ಪ್ರಬಂಧಧ್ರುವ ವೆಂಬ ಅನಿವಾರ್ಯ ಧಾತುಭಾಗದಿಂದ ಆಗತಕ್ಕದ್ದು. ಉದ್ಗ್ರಾಹ, ಆಭೋಗಗಳಿಂದಲೇ ಯಾವ ಹಾಡೂ ಆಗಲಾರದೆಂಬುದನ್ನು ಸಂಗೀತಶಾಸ್ತ್ರ ಹೇಳುತ್ತದೆ. ಇವುಗಳಲ್ಲಿ ಯಾವುದೂ ಸಮರ್ಪಕವಾಗಿ ಕಾಣುವುದಿಲ್ಲ. ಸೂಡಾದಿ ಎಂಬುದು ದೇಶೀ ಶಬ್ದವೆಂದೂ ಆದುದರಿಂದ ಸಂಸ್ಕೃತ ನಿಷ್ಪತ್ತಿಸಿದ್ಧಿ ಅದಕ್ಕಿಲ್ಲವೆಂದೂ ಸಂಗೀತರತ್ನಾಕರದಿಂದ ಕಂಡುಬರುತ್ತದೆ. ಉಗಾಭೋಗವೂ ಅಂಥದೇ ಒಂದು ಗೀತಪ್ರಕಾರಸಂಜ್ಞಕವಾಗಿರುವ ರೂಢನಾಮವಾಗಿರ ಬಹುದೆಂಬುದು ಹೆಚ್ಚು ಸಂಭಾವ್ಯವಾಗಿದೆ. ಪುರಂದರದಾಸರೂ ಅವರಿಗೆ ಪ್ರಾಚೀನರಾದ ಹರಿದಾಸರೂ ಉಗಾಭೋಗಗಳನ್ನು ರಚಿಸಿದ್ದರು. ಆದರೂ ಅವರು ಉಗಾಭೋಗವೆಂಬ ಹೆಸರನ್ನು ಹೇಳಿರುವುದು ಎಲ್ಲೂ ಕಂಡುಬಂದಿಲ್ಲ. ಪುರಂದರದಾಸರೇ ಕೃತಿ, ಕೀರ್ತನೆ, ಸುಳಾದಿ, ಗೀತ, ಪ್ರಬಂಧ, ನಾಮಾವಳಿ ಮುಂತಾದ ಹಾಡಿನ ರೀತಿಗಳನ್ನು ಹೆಸರಿಸಿದ್ದಾರೆ. ಆದರೆ ಪುರಂದರದಾಸ ವಿರಚಿತ ಕೃತಿಗಳ ಮೊತ್ತವನ್ನು ವರ್ಣಿಸುವ ತಮ್ಮ ಒಂದು ಸುಳಾದಿಯಲ್ಲಿ ವಿಜಯದಾಸರು ಇದನ್ನೂ ಹೆಸರಿಸಿದ್ದಾರೆ. ಹೀಗಾದರೂ ಈ ಹೆಸರು ಇನ್ನೂ ಪ್ರಾಚೀನವಾಗಿದ್ದಿರಬೇಕೆಂಬುದು ನಿಸ್ಸಂದೇಹ.
ಥಾರ್ ಮರುಭೂಮಿ
ರಚನೆ
ಪಶ್ಚಿಮದಲ್ಲಿರುವ ಸಿಂಧೂ ನದಿಯನ್ನೂ ಆಗ್ನೇಯದಲ್ಲಿರುವ ಲೂನಿ ನದಿಯನ್ನೂ ಬಿಟ್ಟರೆ ಮಿಕ್ಕಂತೆ ಇಲ್ಲಿಯ ಜಲೋತ್ಸಾರಣ ಒಳಮುಖವಾದ್ದು. ಮಳೆಗಾಲದಲ್ಲಿ ಇಲ್ಲಿಯ ಎತ್ತರದ ಸ್ಥಳಗಳಲ್ಲಿ ಶ್ರಾಯೀಣವಾಗಿ ಹೊಳೆಗಳು ಹುಟ್ಟಿ ಹರಿಯುತ್ತವೆ. ಆದರೆ ತುಸ ದೂರ ಸಾಗುವುದರಲ್ಲೇ ಮರಳಿನಲ್ಲಿ ಇಂಗಿ ಹೋಗುತ್ತದೆ. ಇಲ್ಲಿಯ ಮಣ್ಣುಗಳಲ್ಲಿ ಏಳು ಬಗೆ: ಮರುಭೂಮಿಯ ಮಣ್ಣು, ಮರಳು ಮಿಶ್ರಿತ ಮಣ್ಣು, ಕಪ್ಪುಕಂದು ಬೂದು ಮಣ್ಣು, ಅಡಿಬೆಟ್ಟಗಳ ಕೆಂಪು ಹಳದಿ ಮಣ್ಣು, ಅವನತ ಪ್ರದೇಶಗಳ ಉಪ್ಪು ಮಣ್ಣು, ಗಾಳಿಮಳೆಗಳಿಗೆ ಪಕ್ಕಾದ ತೆಳು ಮಣ್ಣು ಮತ್ತು ಬೆಟ್ಟಗಳ ಮೇಲಣ ಮೆದು ಮಣ್ಣು, ಇದೆಲ್ಲ ಸುಣ್ಣ ಮಿಶ್ರಿತ ನೆಲ; ಸಾಮಾನ್ಯವಾಗಿ ಫಲವತ್ತಾದ್ದಲ್ಲ. ಇದು ಗಾಳಿಯಿಂದ ಸವೆತಕ್ಕೆ ಒಳಗಾಗಿ ಮರಳಿನಿಂದ ಕೂಡಿದೆ.
ಉಗಾಭೋಗ
ಪ್ರಾಚೀನತೆ
ಉಗಾಭೋಗದ ಹುಟ್ಟನ್ನು ಪ್ರಾಚೀನ, ಗೌರವಾನ್ವಿತ ಸಾಲಗಸೂಡ ಪ್ರಬಂಧಗಳಲ್ಲಿ ನಿಸ್ಸಂದಿಗ್ಧವಾಗಿ ಕಾಣಬಹುದು. ಈ ಪ್ರಬಂಧಗಳೇ ಸುಳಾದಿಗಳಿಗೆ ಮಾತೃಸ್ಥಾನದಲ್ಲಿದ್ದವು. ಇವುಗಳಲ್ಲಿ ರಾಸಕ ಪ್ರಬಂಧದಲ್ಲಿ ಮಾತುಧಾತುಗಳ ಸ್ವಕಪೋಲ ಕಲ್ಪಿತ, ಕಲ್ಪನಾಜನಿತ ನಿರ್ಮಾಣವನ್ನು ಶಾಸ್ತ್ರ ವಿಧಿಸುತ್ತದೆ. ಇದರಲ್ಲಿ ಉದ್ಗ್ರಾಹದಲ್ಲಿ ಎರಡು ಖಂಡಗಳು: ಮೊದಲ ಖಂಡದಲ್ಲಿ ಮೇಲಿನ ರೀತಿಯಲ್ಲಿ ಮಾತುಸಹಿತವಾದ ಆಲಾಪನೆಯಿದ್ದರೆ ಅಂಥ ಪ್ರಬಂಧವನ್ನು ನಂದರಾಸಕವೆಂದು ಕರೆಯಲಾಗುತ್ತಿತ್ತು. ಧ್ರುವದ ಯಾವ ಭಾಗದಲ್ಲಿ ಇಂಥ ಆಲಾಪನೆಯಿರುತ್ತಿದ್ದರೆ ಅದನ್ನು ಅನುಸರಿಸಿ ಬೇರೆ ಬೇರೆ ಅವಾಂತರ ಪ್ರಭೇದಗಳನ್ನು ರಾಸಕದಲ್ಲಿ ರಚಿಸಲಾಗುತ್ತಿತ್ತು. ಈ ಸಾಕ್ಷರ ಆಲಾಪನೆಯೇ ಅಲ್ಲದೆ ಕೆಲವು ವೇಳೆ ಅಕ್ಷರವರ್ಜ್ಯವಾದ ಕೇವಲ ರಾಗಾಲಾಪ್ತಿಯೂ ಏಕತಾಲೀಯಂಥ ಸಾಲಗಸೂಡಪ್ರಬಂಧಗಳಲ್ಲಿ ಇರುತ್ತಿತ್ತು. ಇದಕ್ಕೆ ಪ್ರಯೋಗವೆಂದು ಹೆಸರು. ಸುಳಾದಿಗಳು ನಿರ್ದಿಷ್ಟರೂಪನ್ನು ಪಡೆದು ಸಾಲಗಸೂಡಗಳಿಂದ ಹೊರಬಂದಾಗ ಈ ಬಗೆಯ ಸಾಕ್ಷರಾಲಪ್ತಿ ಪ್ರತ್ಯೇಕ ಸ್ಥಾನವನ್ನು ಪಡೆದು ಬೇರೆಯ ಹಾಡಿನ ರೀತಿಯೇ ಆಯಿತು. ಇದೇ ಉಗಾಭೋಗ. ಈ ಸ್ವಾಭಾವಿಕ ಪೃಥಕ್ಕರಣವನ್ನು ತಾರ್ಕಿಕವಾಗಿ ಸಾಧಿಸಿ ಲಕ್ಷ್ಯದಲ್ಲಿ ಅಚಲವಾಗಿ, ಸ್ವತಂತ್ರವಾಗಿ ನಿಲ್ಲಿಸಿದವರು ಕರ್ಣಾಟಕದ ಹರಿದಾಸರು.
ಥಾರ್ ಮರುಭೂಮಿ
ಹವಾಮಾನ
ಮರುಭೂಮಿ ಪ್ರದೇಶದಲ್ಲಿ ವಾರ್ಷಿಕ ಮಳೆ, ಸಾಮಾನ್ಯವಾಗಿ ಬಹು ಅಲ್ಪ. ಪಶ್ಚಿಮದಲ್ಲಿ 4" ಇಂದ ಪೂರ್ವದಲ್ಲಿ 20" ವರೆಗೆ ಸ್ಥಳಾನುಗುಣವಾಗಿ ವ್ಯತ್ಯಾಸವಾಗುತ್ತದೆ. ಮಳೆ ಬಹಳ ಮಟ್ಟಿಗೆ ಅನಿಶ್ಚಿತ. ಜುಲೈ-ಸೆಪ್ಟೆಂಬರ್ ಅವಧಿಯಲ್ಲಿ-ಮುಂಗಾರಿನಲ್ಲಿ-ಸೇ. 90 ರಷ್ಟು ಮಳೆ. ಉಳಿದ ಕಾಲದಲ್ಲಿ ಈಶಾನ್ಯದ ಕಡೆಯಿಂದ ಗಾಳಿ ಬೀಸುತ್ತದೆ. ಮೇ, ಜೂನ್, ತಿಂಗಳುಗಳಲ್ಲಿ ಉಷ್ಣತೆ ಅತ್ಯಧಿಕ; 500 ಅ. (122 ಈ.). ಜನವರಿ ಅತ್ಯಂತ ತಣ್ಣನೆಯ ತಿಂಗಳು. ಆಗ ಮಾಧ್ಯ ಕನಿಷ್ಠ ಉಷ್ಣತೆ 50 - 100 ಅ. (410 - 500ಈ) ಮೇ - ಜೂನ್ ತಿಂಗಳುಗಳಲ್ಲಿ 140 - 150 ಕಿಮೀ (87 - 93 ಮೈ) ವೇಗದಲ್ಲಿ ದೂಳಿನಿಂದ ತುಂಬಿದ ಗಾಳಿ ಬೀಸುತ್ತದೆ.ವಾರ್ಷಿಕ ಮಳೆ ಪ್ರಮಾಣ 150 ಮಿಲಿ ಮಳೆ ಅಗುತ್ತದೆ.ಇಲ್ಲಿ ಮೊದಲಿಗೆ ಸರಸ್ವತಿ ನದಿ ಹರಿಯುತ್ತಿತ್ತು ಎಂದು ಅಂದಾಜಿಸಲಾಗಿದೆ.
ಸಸ್ಯಗಳು
ಮರಭೂಮಿಯಲ್ಲಿ ಬೆಳೆಯುವ ಸಸ್ಯ ಬಹುತೇಕ ಮೂಲಿಕೆ ಜಾತಿಯದು; ಅಥವಾ ಮೋಟು ಕಂಟಿ. ಅಲ್ಲಲ್ಲಿ ಮರಗಳಿವೆ. ಬೆಟ್ಟಗಳ ಮೇಲೆ ಗೊಬ್ಬಳಿ, ಕಳ್ಳಿ ಬೆಳೆಯುತ್ತವೆ. ಎಲ್ಲೆಲ್ಲೂ ವುನ್ನೆ ಮರಗಳಿವೆ. ಎಲಚಿ ಮುಂತಾದ ಇತರ ಮರಗಳೂ ಪೊದೆಗಳೂ ಉಂಟು. ಗಟ್ಟಿಯಾದ ಮರಳುದಿಣ್ಣೆಯಲ್ಲಿ ಹುಲ್ಲು, ಪೊದೆ, ಮರ ಬೆಳೆಯುತ್ತವೆ. ಕಾಡು ಸೋರೆ ತುಂಬ ವ್ಯಾಪಕವಾಗಿದೆ. ಹುಲ್ಲು ಬೆಳೆಯುವಲ್ಲಿ ಹುಲ್ಲೆಕರ ಮತ್ತು ಚಿಂಕಾರಗಳೂ ಫ್ರಾಂಕೊಲಿನ್, ಲಾವುಗೆ ಮುಂತಾದ ಪಕ್ಷಿಗಳೂ ಇವೆ. ವಲಸೆಗಾರ ಹಕ್ಕಿಗಳು ಮರಳುವಕ್ಕಿ, ಬಾತು ಕೋಳಿ ಮುಂತಾದವು. ನಷ್ಟಜೀವಿಯಾಗುತ್ತಿರುವ ಗುನಾ ಹದ್ದಿಗೂ ಇದು ವಾಸಸ್ಥಳ. ಇಲ್ಲಿ ಐದು ಬಗೆಯ ದನಗಳನ್ನೂ ಕುರಿ ಒಂಟೆಗಳನ್ನೂ ಸಾಕುತ್ತಾರೆ.ಇಲ್ಲಿ ವಾರ್ಷಿಕ ಮಳೆ ಪ್ರಮಾಣ 150ಮಿ ಲೀ ಗಿಂತ ಕಡಿಮೆ ಮಳೆ ಆಗುತ್ತದೆ.ಪ್ರತಿ ವರ್ಷ ಮರುಭೂಮಿ 1/2ಕಿಮೀ ಹೆಚ್ಚಿಗೆ ಆಗುತ್ತದೆ.
ಜನಜೀವನ
ಇಲ್ಲಿಯ ಜನ ಬಹುತೇಕ ಗ್ರಾಮಸ್ಥರು. ಜನಸಾಂದ್ರತೆ ಚ.ಮೈ.ಗೆ 4ರಿಂದ 104ರವರೆಗೆ ವ್ಯತ್ಯಾಸವಾಗುತ್ತದೆ. ಹಿಂದೂಗಳೂ ಮುಸ್ಲಿಮರೂ ಇದ್ದಾರೆ. ಅಲೆಮಾರಿಗಳು ಸಾಮಾನ್ಯವಾಗಿ ದನಗಾಹಿಗಳು.
ಇಲ್ಲಿ ಬೆಳೆಯುವ ಹುಲ್ಲು ದನಗಳಿಗೆ ಮೇವು. ಇದನ್ನು ಔಷಧಿಗಳ ತಯಾರಿಕೆಗೂ ಉಪಯೋಗಿಸಲಾಗುತ್ತಿದೆ. ನೀರು ಬಲು ವಿರಳ. ಕೆರೆ ಕೊಳಗಳಲ್ಲಿ ನೀರನ್ನು ಸಂಗ್ರಹಿಸಿ ಕುಡಿಯಲು ಉಪಯೋಗಿಸುತ್ತಾರೆ. ನೆಲದಡಿಯ ನೀರು ಕ್ಷಾರಯುಕ್ತವಾದ್ದರಿಂದ ಅಷ್ಟು ಉಪಯುಕ್ತವಲ್ಲ. ಮರುಭೂಮಿಯ ಮಧ್ಯದಲ್ಲಿ ಬಂಡೆಗಳಲ್ಲಿ ಜಲಮೂಲಗಳು ಈಚೆಗೆ ಸಿಕ್ಕಿವೆ.
ಖನಿಜಗಳು
ಇಲ್ಲಿ ಹಲವು ಖನಿಜ ನಿಕ್ಷೇಪಗಳಿವೆ. ಬಿಕಾನೀರ್ ಬಳಿ ಪಲನಾದಲ್ಲಿ ಲಿಗ್ನೈಟ್ ತೆಗೆಯುತ್ತಾರೆ. ಜೈಸಲ್ಮೇರ್‍ಗೆ ವಾಯುವ್ಯದಲ್ಲಿ, ಕಮ್ಲಿ ತಾಲ್‍ನಲ್ಲಿ ನೈಸರ್ಗಿಕ ಅನಿಲವಿದೆ. ನಾಗೌರ್, ಜೈಸಲ್ಮೇರ್, ಬಿಕಾನೇರ್, ಬಾರ್ಮೇರ್ ಜಿಲ್ಲೆಗಳಲ್ಲಿ ಜಿಪ್ಸಮ್ ತೆಗೆಯಲಾಗುತ್ತದೆ. ಸುಣ್ಣಕಲ್ಲು, ಬೆಂಟೊನೈಟ್ (ಜ್ವಾಲಾಮುಖಿಯ ಬೂದಿಯ ವಿಘಟನೆಯಿಂದ ಪರಿಣಮಿಸಿದ ಒಂದು ಜೇಡುಮಣ್ಣು), ಗಾಜು ಮರಳು, ಸಿಂಗಾಣಿ ಮಣ್ಣು, ಉಪ್ಪು ನೀರಿನ ಸರೋವರಗಳಿಂದ ದೊರಕುವ ಉಪ್ಪು -ಇವು ಇತರ ಖನಿಜಗಳು.
ಬೇಸಾಯ
ನೀರು ದೊರಕುವೆಡೆಯಲ್ಲಿ ಗೋದಿ, ಹತ್ತಿ, ಕಬ್ಬು, ಎಳ್ಳು, ಹರಳು, ಮೆಣಸಿನಕಾಯಿ ಮುಂತಾದವನ್ನು ಬೆಳೆಯುತ್ತಾರೆ. ಬಾವಿ, ಕೆರೆ, ನಾಲೆ ನೀರಾವರಿ ಅಲ್ಲಲ್ಲಿ ಉಂಟು. ಸಿಂಧೂ ನದಿಗೆ ಅಡ್ಡಲಾಗಿ ನಿರ್ಮಿಸಿದ ಸುಕ್ಕೂರ್ ಜಲಾಶಯದಿಂದ ಪಾಕಿಸ್ತಾನದ ದಕ್ಷಿಣ ಪ್ರದೇಶದಲ್ಲಿ ನೀರಾವರಿ ಏರ್ಪಟ್ಟಿದೆ. ಸಟ್ಲೆಜ್ ನದಿಯಿಂದ ನಿರ್ಮಿಸಲಾಗಿರುವ ಗಂಗಾ ಕಾಲುವೆಯಿಂದ ದಕ್ಷಿಣ ಭಾಗಕ್ಕೆ ನೀರಾವರಿ ಸೌಲಭ್ಯ ಉಂಟಾಗಿದೆ. ರಾಜಸ್ಥಾನ ಕಾಲುವೆ ನಿರ್ಮಾಣ ಮುಗಿದಾದ ಮುಖ್ಯವಾಗಿ ಬಿಕಾನೇರ್ ಮತ್ತು ಜೈಸಲ್ಮೇರ್ ಜಿಲ್ಲೆಗಳಲ್ಲೂ ನೆರೆಯ ಪ್ರದೇಶದಲ್ಲೂ ಸು. 24,70,000 ಎಕರೆ ನೀರಾವರಿಗೆ ಒಳಪಡುತ್ತದೆ. ಈ ಯೋಜನೆ ಪೂರೈಸಿದಾಗ 22,000 ಕಿಲೋವಾಟ್ ಜಲವಿದ್ಯುತ್ತು ಒದಗುವ ನಿರೀಕ್ಷೆಯಿದೆ. ಇವೆಲ್ಲ ಪೂರೈಸಿದಾಗ ಮರುಭೂಮಿಯ ಬಹುಭಾಗ ಸಂಪದ್ಯುಕ್ತವಾಗಿ ಪರಿಣಮಿಸುತ್ತದೆ.
ಸಾರಿಗೆ-ಸಂಪರ್ಕ
ಈ ಪ್ರದೇಶದಲ್ಲಿ ರಸ್ತೆ ಹಾಗೂ ರೈಲ್ವೆ ವ್ಯವಸ್ಥೆ ಅಷ್ಟೇನೂ ಬೆಳೆದಿಲ್ಲ. ದಕ್ಷಿಣ ಭಾಗದಲ್ಲಿ ಭಾರತದ ಲೂನಿ ಜಂಕ್ಷನ್‍ನಿಂದ ಪಾಕ್ ಹೈದರಾಬಾದಿಗೂ ಮೆರ್ಟಾರೋಡ್‍ನಿಂದ ಸೂರತ್‍ಗಢಕ್ಕೂ ಜೋಧಪುರದಿಂದ ಜೈಸಲ್ಮೇರ್‍ಗೂ ಪಾಕಿಸ್ತಾನದ ಬಹುವಾಲ್‍ಪುರದಿಂದ ಹೈದರಾಬಾದಿಗೂ ರೈಲು ಮಾರ್ಗಗಳಿವೆ. ಕೆಲವು ರಸ್ತೆಗಳೂ ಉಂಟು.
ಇದನ್ನೂ ನೋಡಿ
ವಿಶ್ವದ ಅತಿ ದೊಡ್ಡ ಮರುಭೂಮಿಗಳ ಪಟ್ಟಿ ಇದು ೯ ನೇ ಅತೀ ದೊಡ್ಡ ಮರುಭೂಮಿ.
ಬಾಹ್ಯ ಸಂಪರ್ಕಗಳು
ವರ್ಗ:ಮರುಭೂಮಿಗಳು ವರ್ಗ:ಭಾರತ ವರ್ಗ:ರಾಜಸ್ಥಾನ
ಎಂ ಎಸ್ ರಾಮಯ್ಯ ಆಸ್ಪತ್ರೆ
ಎಂ ಎಸ್ ರಾಮಯ್ಯ ಆಸ್ಪತ್ರೆ ಡಾ. ಎಂ ಎಸ್ ರಾಮಯ್ಯ ಅವರಿಂದ ಸ್ಥಾಪಿಸಲ್ಪಟ್ಟ ಆಸ್ಪತ್ರೆ. ಇದು ಬೆಂಗಳೂರಿನ ಮತ್ತೀಕೆರೆಯ ಸಮೀಪದ ಹೊಸ ಬೆಲ್ ರಸ್ತೆಯಲ್ಲಿದೆ. ವರ್ಗ:ಆರೋಗ್ಯ
ಲಕ್ಷ್ಮೀ ಬಾಯಿ
ಕನ್ನಡ ನೆಲದಲ್ಲಿ ಮೈದಾಳಿದ ಮೂಕಿ ಚಿತ್ರಗಳ ತಯಾರಿಕ ಸಂಸ್ಥೆ "ಸೂರ್ಯ ಫಿಲಂಸ್ ' ಈ ಸಂಸ್ಥೆ ನಿರ್ಮಿಸಿದ ಮೂಕಿ ಚಿತ್ರಗಳಲ್ಲಿ ಅಭಿನಯಿಸಿ ಆ ಕಾಲದಲ್ಲಿಯೇ ಸ್ಟಾರ್ ಆಗಿ ಮೆರೆದವರು ನಟಿ ಲಕ್ಷ್ಮೀ ಬಾಯಿ.
ಬೆಂಗಳೂರು ಗ್ರಾಮಾಂತರ ಪ್ರದೇಶವಾದ ಹೊಸೂರು ತಾಲೂಕಿನ ಮತ್ತೀಕೆರೆಯಲ್ಲಿ ೧೯೧೮ರಲ್ಲಿ ಜನಿಸಿದರು.ತಂದೆ ಹನುಮಂತಪ್ಪ,ಆಯಿ ತಾಯಮ್ಮ,ಇನ್ನೊಬ್ಬ ಪ್ರಿದ್ದ ಅಭಿನೀತ್ರಿ ಕಮಲಾಬಾಯಿ ಇವರ ಸಹೋದರಿ,ಸೈನಿಕರಾಗಿದ್ದ ತಂದೆ ಮೊದಲ ಮಹಾಯುದ್ದದಲ್ಲಿ ಮೃತರಾದಾಗ ಅಕ್ಕ ತಂಗಿಯರು ಕಷ್ಟಕ್ಕೆ ಸಿಲುಕಿದರು.ತಾಯಿ ಮಿಡ್ ವೈಫ್ ಆಗಿ ಕೆಲಸ ಮಾಡುತ್ತಾ ಮಕ್ಕಳನ್ನು ಸಾಕಿದರು.ಆರ್ಕಾಟ್ ಶ್ರಿನಿವಾಚರ್ ಬೀದಿಯಲ್ಲಿದ್ದ ಸಿದ್ದಕಟ್ಟೆ ಪ್ರೌಡ ಶಾಲೆಯಲ್ಲಿ  ಓದುತ್ತಿರುವಾಗ ನಾಟಕದ ರಿಹರ್ಸಲ್ ನೋಡಲು ಆಸೆಪಟ್ಟಾಗ ಮುಖ್ಯೋಪಾದ್ಯಾಯರು ಗದರಿದರು.ಈ ಘಟನೆ ಲಕ್ಷ್ಮೀ ಬಾಯಿಯವರ ಮೇಲೆ ಅಪಾರ ಪರಿಣಾಮ ಬೀರಿ ಕಲಾವಿದೆಯಾಗಲು ಛಲ  ತೊಟ್ಟರು.ಆ ಹೊತ್ತಿಗೆ ಅವರ ಮನೆ ಬಳೇಪೇಟೆಗೆ ಬದಲಾಯಿತು.ಅಲ್ಲಿ ಎದುರು ಮನೆಯಲ್ಲಿ ಮೂಕಿ ಚಿತ್ರಗಳ ತಾರೆ ಕೃಷ್ಣಾಬಾಯಿ ವಾಸಿಸುತ್ತಿದ್ದರು.ಅವರ ಪರಿಚಯ ಮಾಡಿಕೊಂಡು ಸೂರ್ಯ ಫಿಲಂ ಸ್ಟುಡಿಯೋ  ಮುಕ್ಯಸ್ಥ  ದೇಸಾಯಿ ಅವರ ಸಲಹೆಯಂತೆ ನಟಿಸಲು ಒಪ್ಪಿಕೊಂಡರೂ ತಾಯಿ ಚಿತ್ರಕ್ಕೆ ಸೇರಿಸಲು ಒಪ್ಪಲಿಲ್ಲ,ಕೊನೆಗೆ ತಿಂಗಳಿಗೆ ೨೫೦ ರೂಪಾಯಿ ಸಂಬಳ ಇರಲು ಮನೆ ಕೊಡುತ್ತೇನೆ ಎಂದಾಗ ಬಡತನದ ಬಾಳಿಗೆ ಅದು ಅನಿವಾರ್ಯವಾಗಿತ್ತು.
ಹೀಗೆ ಲಕ್ಷ್ಮಿ ಬಾಯಿ "ರಾಜ ಹೃದಯ"ಚಿತ್ರದ ನಾಯಕಿಯಾದರು."ಚಾಯ್ಸ್ ಆಫ್ ಎ ಬ್ರೈಡ್ ","ದೇವಿ ಖಡ್ಗ ",ರಾಧೇಶ್ಯಾಮ್ ",ರಾಜ್ ಪ್ರಪಂಚ್","ಧೂಮಕೇತು"",ಕಿಶೋರಿ" ,"ರಣದೀರ್ " ಮುಂತಾದ ಹದಿನೆಂಟು ಮೂಕಿ ಚಿತ್ರಗಳ ನಾಯಕಿಯಾದರು ಲಕ್ಷ್ಮೀ ಬಾಯಿ,ಇವರಿಗೆ ಮೊದಲಿನಿಂದಲೂ  ನಾಟಕಗಳೆಂದರೆ  ಇಷ್ಟ ,ಹೀಗೆ ನಾಟಕ  ನೋಡಲು ಶಿವಾನಂದ  ಥಿಯೇಟರ್ಗೆ   ಗುಬ್ಬಿ  ಕಂಪೆನಿಯ  ನಾಟಕ ನೋಡಲು ಹೋದಾಗ ಸುಬ್ಬಯ್ಯ ನಾಯ್ಡು ಅವರ ಅಭಿನಯ ಕಂಡು ಮೆಚಿದರು.ಮುಂದೆ ಕನ್ನಡದ ಮೊದಲ ವಾಕ್ಚಿತ್ರ "ಸತೀ ಸುಲೋಚನ"ಸಿದ್ದವಾಗುತ್ತಿದ್ದಾಗ ನಾಯಕಿ ಪಾತ್ರ ಸಿಗಲಿಲ್ಲ ಎಂದು ನಿರಾಶರಾಗಿದ್ದ ಇವರನ್ನು ಸುಬ್ಬಯ್ಯ  ನಾಯ್ಡು ಮಂಡೋದರಿ ಪಾತ್ರಕ್ಕೆ ಒಪ್ಪಿಸಿದರು.ಈ ಒಡನಾಟ ಮುಂದೆ ನಾಯ್ಡು ಅವರ ಬಾಲ ಸಂಗಾತಿಯಾಗಲು ಕಾರಣವಾಯಿತು. ಸುಬ್ಬಯ್ಯ ನಾಯ್ಡು  ಮುಂದೆ "ಶ್ರೀ ಸಾಹಿತ್ಯ ಸಾಮ್ರಾಜ್ಯ ನಾಟಕ ಮಂಡಳಿ"ಕಟ್ಟಿದಾಗ ಲಕ್ಷ್ಮೀ ಬಾಯಿ ಮುಕ್ಯ ಪಾತ್ರ ವಹಿಸಿದ್ದರು.
೧೯೪೧ರಲ್ಲಿ ನಾಗೇಂದ್ರರಾಯರು "ವಸಂತಸೇನಾ"ಚಿತ್ರ ನಿರ್ಮಿಸಿದಾಗ ಲಕ್ಷ್ಮೀ ಬಾಯಿ ವಸಂತಸೇನೆಯಾಗಿ ಅಮೋಘ ಅಭಿನಯ ನೀಡಿದರು,ಹೀಗಿದ್ದರೂ ವಾಕ್ಚಿತ್ರಯುಗ ಆರಂಭವಾದಾಗ ಆದ ಬದಲಾವಣೆಗಳು ಇವರಿಗೆ ಇಷ್ಟವಾಗಲಿಲ್ಲ.ರಂಗಭೂಮಿಯಲ್ಲಿಯೇ ತಮ್ಮನ್ನು ಹೆಚ್ಹಾಗಿ ತೊಡಗಿಸಿಕೊಂಡರು.ಸುಬ್ಬಯ್ಯ  ನಾಯ್ಡು  ಮುಂದೆ ೧೯೫೮ರಲ್ಲಿ "ಭಕ್ತ ಪ್ರಹ್ಲಾದ"ನಿರ್ಮಿಸಿದಾಗ ಕಾಯಾದು ಪಾತ್ರ ನಿರ್ವಹಿಸಿದರು.ರಂಗ ಭೂಮಿಗೆ ವೈಭವದ ಯುಗವನ್ನು ನೀಡಿದ ಲಕ್ಷ್ಮೀ ಬಾಯಿ ಸುಬ್ಬಯ್ಯ  ನಾಯ್ಡು  ನಿದನದ ನಂತರ ಬಣ್ಣ ಹಚ್ಚಲಿಲ್ಲ.ತಮ್ಮ ಮುಂದಿನ ಬದುಕನ್ನು ತೆರೆ ಮರೆಯಲ್ಲಿಯೇ ಕಳೆದ ಇವರು ೧೯೮೧ರ ಅಕ್ಟೋಬರ್ ೧೮ರನ್ದು ಇಹಲೋಕವನ್ನು ತೊರೆದರು.ಅಮೋಘ ನಾಯಕಿ,ಸುಮಧುರ ಗಾಯಕಿಯಾಗಿದ್ದ ಲಕ್ಷ್ಮೀ ಬಾಯಿ ಕನ್ನಡಿಗರೆಲ್ಲರೂ ನೆನಪಿಡಬೇಕಾದ ನಟಿ."ನಮನ"
ವರ್ಗ:ಚಲನಚಿತ್ರ ನಟಿಯರು
ಅಂತಿಮಜಯದ ಅನಿಶ್ಚಿತತೆ
ಅಂತಿಮಜಯದ ಅನಿಶ್ಚಿತತೆ
ಸೈನ್ಯಾಧಿಕಾರಿ ತ್ವರಿತವಾಗಿಯಾಗಲೀ ಮಂದಗತಿಯಲ್ಲಾಗಲೀ ಕಾರ್ಯಕ್ರಮವನ್ನು ಕೈಕೊಳ್ಳಲು ಬಾರದ ಯುದ್ಧ ಪ್ರಸಂಗ (ಫಾ‌ಗ ಆಫ್ ವಾರ್). ಸಾಮಾನ್ಯವಾಗಿ ಯುದ್ಧದಲ್ಲಿ ಜಯಾಪಜಯಗಳು ಅನಿಶ್ಚಿತ. ಆದರೆ ಇಂಥ ವಿಶಿಷ್ಟ ಪ್ರಸಂಗಗಳು ಅನಿರೀಕ್ಷಿತ ಸಂಗತಿ ಅಥವಾ ಘಟನೆಗಳ ಪರಿಣಾಮವಾಗಿ ಉದ್ಭವಿಸುತ್ತವೆ. ಉದಾಹರಣೆಗಾಗಿ ಹೇಳುವುದಾದರೆ ಶತ್ರು ಅಧಿಕ ಪ್ರಮಾಣದಲ್ಲಿ ಅಗ್ನಿಶಕ್ತಿಯನ್ನೊ ಸೈನ್ಯಬಲವನ್ನೊ ಪ್ರಯೋಗಿಸಬಹುದು ಇಲ್ಲವೆ ಯುದ್ಧ ಕಾರ್ಯಾಚರಣೆಯ ಕ್ಷೇತ್ರ ಸೈನ್ಯದ ಚಲನವಲನಕ್ಕೆ ಅಡ್ಡಿ ಆತಂಕಗಳನ್ನು ಉಂಟುಮಾಡುವಂಥದಾಗಿರಬಹುದು. ಇವೇ ಮುಂತಾದ ಸನ್ನಿವೇಶಗಳಲ್ಲಿ ಆತುರದ ನಿರ್ಣಯ ಪ್ರಸಂಗವನ್ನು ಮತ್ತಷ್ಟು ಹದಗೆಡಿಸಬಹುದು. ಆತುರಾತುರವಾಗಿ ನಿರ್ಣಯ ಮಾಡುವುದಾದರೆ ಅನಿರೀಕ್ಷಿತವಾದ ವಿನಾಶಕ್ಕೆ ಎಡೆಗೊಡಬಹುದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಾವಲ್ ಹರ್ಮುಸ್ ಜಿ ಟಾಟಾ
(೧೯೦೪-೧೯೮೯) thumb|right|250px|'ನಾವಲ್ ಹರ್ಮುಸ್ ಜಿ ಟಾಟಾ' 'ನಾವಲ್ ಹರ್ಮುಸ್ ಜಿ ಟಾಟಾ','ಜಮ್‍ಸೆಟ್‍ಜಿ ನುಝರ್‍ವಾನ್‍ಜಿ ಟಾಟ' ರವರ ನೇರ ವಂಶಾವಳಿಯಲ್ಲಿ ಬರದಿದ್ದರೂ ದೂರದಿಂದ ಸಂಬಂಧಿಗಳೆಂದು ಹೇಳಬಹುದು. ಟಾಟಾ ಸಾಮ್ರಾಜ್ಯದಲ್ಲಿ ಪಾದಾರ್ಪಣೆಮಾಡುವ ಯೋಗ ಅವರಿಗೆ ದೈವವಶದಿಂದ ದೊರೆಯಿತು. ಆದರೆ 'ನಾವಲ್' ಆ ಅವಕಾಶಗಳನ್ನು ದೇವರವರವೆಂದೇ ಪರಿಗಣಿಸಿ, ತಮ್ಮ ಶುದ್ಧಮನಸ್ಸಿನಿಂದ 'ಟಾಟಾ ಕೈಗಾರಿಕಾ ಸಾಮ್ರಾಜ್ಯ'ದ ಏಳಿಗೆಗಾಗಿ ತಮ್ಮ ತನು-ಮನಗಳನ್ನು ಮುಡಿಪಾಗಿಟ್ಟರು.
ಜನನ, ಬಾಲ್ಯ, ವಿದ್ಯಾಭ್ಯಾಸ
'ನಾವಲ್ ಹರ್ಮುಸ್ ಜಿ ಟಾಟಾ' ರವರ ಬಾಲ್ಯದ ೪ ನೇ ವರ್ಷದಲ್ಲೇ ತಂದೆಯವರ ವಿಯೋಗವಾಯಿತು. ಹತ್ತಿರದ ಸಂಬಂಧಿಗಳ ನೆರವಿನಿಂದ, ನವಸಾರಿಪಟ್ಟಣಕ್ಕೆ ಹೋದರು. ಕೊನೆಗೆ ಸೂರತ್ ಪಟ್ಟಣದಲ್ಲಿ ನೆಲೆಯೂರಬೇಕಾಯಿತು. ತಾಯಿಯವರ ಹೊಲಿಗೆ, ಹಾಗೂ ಕಸೂತಿಕೆಲಸಗಳಲ್ಲಿ ದೊರೆತ ಹಣದಿಂದ ಜೀವನ ನಿರ್ವಹಣೆ ನಡೆಯುತ್ತಿತ್ತು. ಆ ಸಮಯದಲ್ಲಿ ಆ ಪರಿವಾರಕ್ಕೆ ದಿಕ್ಕಾದವರು, ಸರ್ ದೊರಾಬ್ ಟಾಟ ರವರು. ಜೆ.ಎನ್.ಪೆಟಿಟ್ ಪಾರ್ಸಿ ಅನಾಥಾಲಯದಲ್ಲಿ, ಭರ್ತಿಮಾಡಿದರು. ಸನ್, ೧೯೧೮ ರಲ್ಲಿ, ಸರ್. ರತನ್ ಟಾಟಾರವರು, ತಮ್ಮ ೪೭ ನೇ ವಯಸ್ಸಿನಲ್ಲಿ ಅಚಾನಕ್ ಇಂಗ್ಲೆಂಡ್ ನಲ್ಲಿ ನಿಧನರಾದರು. ಅವರ 'ಅಂತ್ಯಕ್ರಿಯೆ'ಗಳನ್ನು ಮಾಡುವ ಗಂಡುಸಂತಾನವಿಲ್ಲದೆ,ಲೇಡಿ ನವಾಜ್ ಬಾಯಿಯವರು, ನಾವಲ್ ಹರ್ಮುಸ್ ಜಿ ಯವರನ್ನು ದತ್ತುತೆಗೆದುಕೊಂಡರು. 'ನಾವಲ್'ರವರು, ಮುಂಬಯಿ ವಿಶ್ವವಿದ್ಯಾಲಯದಿಂದ 'ಎಕೊನಾಮಿಕ್ಸ್' ನಲ್ಲಿ ಪದವಿಗಳಿಸಿದ ಬಳಿಕ ಇಂಗ್ಲೆಂಡ್ ಗೆ ಹೋಗಿ 'ಅಕೌಂಟಿಂಗ್' ನಲ್ಲಿ ಪ್ರಶಿಕ್ಷಣ ಪಡೆದರು. ಸನ್, ೧೯೩೦ ರಲ್ಲಿ 'ಟಾಟ ಸಂಸ್ಥೆಗೆ ಪಾದಾರ್ಪಣೆ'ಮಾಡಿದರು. 'ಕಾಗದ-ಪತ್ರ ವಿಲೇವಾರಿ ಕಾರಕೂನ'ನಾಗಿ, ೧೩೦ ರೂಪಾಯಿಗಳ ವೇತನದಿಂದ ಪ್ರಾರಂಭಿಸಿದ ನಾವಲ್ ಟಾಟರವರು, ತಮ್ಮ ಶ್ರದ್ಧೆ, ಅಸಾಧಾರಣ-ಪರಿಶ್ರಮ ಹಾಗೂ ಪ್ರಾಮಾಣಿಕತೆಗಳಿಂದಾಗಿ, ಸ್ವಲ್ಪ ಸಮಯದಲ್ಲೇ ’ಟಾಟ ಟೆಕ್ಸ್ ಟೈಲ್ ಮಿಲ್ಸ್’, ಮತ್ತು ೩ ಟಾಟ ಎಲೆಕ್ಟ್ರಿಕ್ ಪವರ್ ಕಂಪೆನಿಗಳ ಛೇರ್ಮನ್ ಆಗಿ ನಿಯುಕ್ತರಾದರು. 'ಕಾರ್ಮಿಕರ ಸಂಘಟನೆಗಳ ಒಳಿತಿಗೆ ಅನೇಕ ಉತ್ತಮ ಕೆಲಸಗಳನ್ನು ಕೈಗೊಂಡರು. 'ಅಂತಾರಾಷ್ಟ್ರೀಯ ಲೇಬರ್ ಯೂನಿಯನ್ ನ ಸದಸ್ಯ'ರಾಗಿದ್ದ ಅವರು, 'ಅಂತಾರಾಷ್ಟ್ರೀಯ ಸಮಾಲೋಚನೆ'ಗಳಲ್ಲಿ ಭಾರತದ ಶ್ರಮಿಕರ ಅಹವಾಲುಗಳನ್ನು ಸಮರ್ಥವಾಗಿ ಪ್ರತಿನಿಧಿಸಿದ್ದರು. ಅಂತಾರಾಷ್ಟ್ರೀಯ ಗಿರಣಿಮಾಲೀಕರ ಸಂಸ್ಥೆಗೆ ಉಪಾಧ್ಯಕ್ಷರಾಗಿ ದುಡಿದರು. ನಾವಲ್ ಟಾಟರವರು, ಕಾರ್ಮಿಕರ ಮತ್ತು ಗಿರಣಿ ಮಾಲೀಕರ ನಡುವಿನ ಭಿನ್ನಾಭಿಪ್ರಾಯಗಳು ಹಾಗೂ ಸಮಸ್ಯೆಗಳನ್ನು ಬಗೆಹರಿಸಿದ್ದರಿಂದ ಅನೇಕ ಪ್ರಶಸ್ತಿಗಳಿಗೆ ಭಾಜನರಾದರು. ಅವುಗಳಲ್ಲಿ ಮುಖ್ಯವಾದವುಗಳು :
ಕಾರ್ಮಿಕರ ಹಿತಾಸಕ್ತಿಗಳನ್ನು ಬಲ್ಲ ಉದ್ಯೋಗಪತಿ
ಮೊದಲನೆಯ ಹೆಂಡತಿ, ಸೂನಿ ಕಮಿಸಾರಿಯೆಟ್ ಗೆ, ರತನ್ ಹಾಗೂ ಜಿಮ್ಮಿ ಗಂಡು ಮಕ್ಕಳು. ಎರಡನೆಯ ಪತ್ನಿ, ಸಿಮೋನ್ ರವರಿಗೆ, ಒಬ್ಬ ಮಗ, ’ನೋಯೆಲ್.’ ೧೯೬೫ ರಲ್ಲಿ ’ಸರ್ ರತನ್ ಟಾಟ ಟ್ರಸ್ಟ್’ ಗೆ ಛೇರ್ಮನ್ ಆಗಿ, ೧೯೫೧ ನಲ್ಲಿ ಇಂಡಿಯನ್ ಕ್ಯಾನ್ಸರ್ ಸೊಸೈಟಿಗೆ ಚೇರ್ಮನ್, ಜನರ ಕಷ್ಟಗಳನ್ನು ಸಮಚಿತ್ತದಿಂದ ಕೇಳಿ ಅವುಗಳಿಗೆ ಪರಿಹಾರ ಸೂಚಿಸುತ್ತಿದ್ದರು. ಹಾಗಾಗಿ ಮನೆಯಲ್ಲಿ ಅವರ ಸಹಾಯಕ್ಕಾಗಿ ಬರುವವರ ಸಂಖ್ಯೆ ಹೆಚ್ಚಿತ್ತು. ಭಾರತದಲ್ಲಿ ಕ್ರೀಡೆಗಳಿಗೆ ಅತಿಯಾದ ಪ್ರೋತ್ಸಾಹಕೊಟ್ಟು ಯುವಕರನ್ನು ಸಜ್ಜುಗೊಳಿಸುವಲ್ಲಿ ನೆರವಾದರು. ಭಾರತದ ಇಂಡಿಯನ್ ಕೌನ್ಸಿಲ್ ಆಫ್ ಸ್ಪೋರ್ಟ್ಸ್ ಗೆ ಪ್ರಥಮ ಅಧ್ಯಕ್ಷರಾದರು. ಅವರ ನೆರವಿನಿಂದಾಗಿ ಹಾಕಿ ಆಟವನ್ನು ರಾತ್ರಿಯಸಮಯದಲ್ಲಿ ದೀಪಗಳ ಬೆಳಕಿನಲ್ಲಿ ಆಡುವಂತಾಯಿತು. ೧೯೫೮ ಪ್ರಥಮಬಾರಿಗೆ, ಅವರ ಸಹಾಯ ಹಾಗೂ ಪ್ರೋತ್ಸಾಹದಿಂದಲೇ ಭಾರತ, ಲಂಡನ್ (೧೯೪೮), ಹೆಲ್ಸಿಂಕಿ, (೧೯೫೨), ಮತ್ತು ಮೆಲ್ಬೋರ್ನ್ 'ಒಲಂಪಿಕ್ ಕ್ರೀಡೆ'ಗಳಲ್ಲಿ ಭಾಗವಹಿಸಿ ಪದಕಗಳನ್ನು ಗೆಲ್ಲಲು ನೆರವಾಯಿತು.
'ನಾವಲ್ ಹರ್ಮುಸ್ ಜಿ ಟಾಟಾ'ರವರ ಆಸಕ್ತಿಗಳು
'ಜ್ಯೋತಿಷ್ಯ ಶಾಸ್ತ್ರ'ದಲ್ಲಿ ಒಲವು, ರಾಜಕೀಯದಲ್ಲಿ ಅತ್ಯಂತ ಆಸಕ್ತಿ,ಶಾಖಾಹಾರಿ, ವ್ಯವಸ್ಥಿತ ಶಿಸ್ತಿನ ಜೀವನ. ವಿಶ್ವದ ಆರ್ಥಿಕ-ಸಾಮಾಜಿಕ, ಕಾರ್ಮಿಕರ ಸಮಸ್ಯೆಗಳಲ್ಲಿ ತೊಡಗಿದ್ದಾಗ್ಯೂ, ಎಲ್ಲರೊಡನೆಯೂ ನಗುನಗುತ್ತ ತಾಳ್ಮೆಯಿಂದ ವರ್ತಿಸುತ್ತಿದ್ದರು. ಟಾಟ ವಾಣಿಜ್ಯ ವ್ಯಾಪಾರ, ಇಂಜಿನಿಯರಿಂಗ್, ಚೆಮಿಕಲ್ಸ್, ಮತ್ತು ಗ್ರಾಹಕರ ಆವಶ್ಯಕತೆಯ ದಿನನಿತ್ಯದ ಸಾಮಾನುಗಳ ತಯಾರಿಕೆ, ಸಂಪರ್ಕ, ದೂರವಾಣಿ, ವಲಯಗಳಲ್ಲಿ ಹೆಚ್ಚು ಪ್ರಗತಿ ಸಾಧಿಸಿದಂತೆ, ಕಾರ್ಮಿಕರ ಸಮಸ್ಯೆಗಳೂ ಹೆಚ್ಚಾಗಿದ್ದವು. ನಾವಲ್ ಅವಲ್ಲವನ್ನೂ ಸಮರ್ಥವಾಗಿ ನಿಭಾಯಿಸಿಕೊಂಡು ಹೋಗುತ್ತಿದ್ದರು. ಒಬ್ಬ ಅಸಹಾಯಕ, ಹಾಗೂ ನಿರ್ಗತಿಕನಾಗಿ ಬೆಳೆದು ಬಂದು ವಿಧಿಯ ಪವಾಡದಿಂದ ಹಂತ ಹಂತವಾಗಿ ಪ್ರಗತಿಯ ಪಥವೇರಿದ ವಾವಲ್ ಹರ್ಮುಸ್ ಟಾಟರವರು, ಜೀವನದ ಕಟು ಸತ್ಯಗಳನ್ನು ಚೆನ್ನಾಗಿ ಬಲ್ಲವರಾಗಿದ್ದರು. ’ನಾನು ಮೊದಲು ಭಾರತೀಯ; ನಂತರ ಒಬ್ಬ ಉದ್ಯೋಗಪತಿ ಎನ್ನುತ್ತಿದ್ದರು'. ಭಾರತ ದೇಶದ ಭ್ಯವ್ಯ ಪರಂಪರೆ, ಹಾಗೂ ಸಂಸ್ಕೃತಿಗಳನ್ನು ಆಳವಾಗಿ ಪ್ರೀತಿಸಿ, ಗೌರವಿಸುತ್ತಿದ್ದರು.
ಮರಣ
'ನಾವಲ್ ಟಾಟ ರವರು, ಮೇ, ೧೯೮೯ ರಲ್ಲಿ, ದೈವಾಧೀನರಾದರು.
ಉಲ್ಲೇಖಗಳು
<References />
ವರ್ಗ:ಭಾರತೀಯ ಉದ್ಯಮಿಗಳು
ಉತ್ತರಮೇರು ವಲಯ
ಉತ್ತರಮೇರು ವಲಯ: ಸ್ಥೂಲವಾಗಿ ಉತ್ತರ ಅಕ್ಷಾಂಶ 66º33' ಗೆ ಉತ್ತರದಲ್ಲಿ, ಉತ್ತರಮೇರುವಿನ ಮೇಲೆ ಹಾಗೂ ಅದರ ಸುತ್ತಮುತ್ತ ಇರುವ ಪ್ರದೇಶ (ಆರ್ಕ್ಟಿಕ್ ರೀಜನ್ಸ್‌). ಉತ್ತರ ಶೀತವಲಯವೆಂದೂ ಕರೆಯುವುದಿದೆ. 66º33' ಉತ್ತರ ಅಕ್ಷಾಂಶವಾದ ಉತ್ತರಮೇರು ವೃತ್ತ ಇದರ ಭೌಗೋಳಿಕ ಮೇರೆಯೇನೂ ಅಲ್ಲ. ಉತ್ತರಮೇರುವಿನಿಂದ ಹಿಡಿದು ವೃಕ್ಷಬೆಳೆವಣಿಗೆಯ ಉತ್ತರದ ಅಂಚಿನವರೆಗೆ, ಒಂದೇ ಬಗೆಯ ಸ್ವಾಭಾವಿಕ ಲಕ್ಷಣಗಳಿರುವ ಪ್ರದೇಶಗಳಾದ ಗ್ರೀನ್ ಲೆಂಡ್, ಸ್ವಿಟ್ಸ್‌ಬರ್ಗನ್, ಇತರ ಉತ್ತರಮೇರು ದ್ವೀಪಗಳು, ಸೈಬೀರಿಯಾದ ಉತ್ತರದ ಸಮುದ್ರತೀರ, ಅಲಾಸ್ಕ ಹಾಗೂ ಕೆನಡಗಳ ಉತ್ತರದ ಅಂಚು, ಲ್ಯಾಬ್ರಡಾರ್ ತೀರ, ಐಸ್ಲೆಂಡಿನ ಉತ್ತರಾರ್ಧ, ಯುರೋಪಿನ ಆರ್ಕ್ಟಿಕ್ ಸಮುದ್ರತೀರ-ಇಷ್ಟು ಇದರ ವ್ಯಾಪ್ತಿ. ಈ ಭೂಪ್ರದೇಶಗಳ ನಡುವೆ ಇರುವ ಖಂಡಾಂತರ ದಿಣ್ಣೆಯ ಮೇಲೆ ಅನೇಕ ದ್ವೀಪಗಳಿವೆಯಾದರೂ ಉತ್ತರಮೇರು ಬೋಗುಣಿಯಲ್ಲಿ ಯಾವ ದ್ವೀಪಗಳೂ ಕಂಡುಬಂದಿಲ್ಲ. ಉತ್ತರಮೇರುವಿನ ಭೂಪ್ರದೇಶಗಳು ಬೆಟ್ಟಗುಡ್ಡಮಯವಾಗಿವೆ. ಇವುಗಳ ಮೈಮೇಲೆಲ್ಲ ಕಿಗ್ಗಲ್ಲು ರಾಶಿರಾಶಿಯಾಗಿ ಹರಡಿದೆ. ವಿಚ್ಛಿದ್ರ ಸಮುದ್ರತೀರಗಳಲ್ಲಿ ಅಲ್ಲಲ್ಲಿ ಮುಖಜಭೂಮಿಗಳೇರ್ಪಟ್ಟಿವೆ.
ಸಸ್ಯವರ್ಗ
ಮೇರುವಿನ ಹಿಮಾಚ್ಛಾದಿತ ಪ್ರದೇಶ ವಿನಾ ಉಳಿದ ಕಡೆಗಳಲ್ಲಿರುವುದು ಹಲಬಗೆಯ ತೆಳುವಾದ ಸಮುದ್ರ ಸಸ್ಯ. ಇಲ್ಲಿನ ಸಸ್ಯಗಳ ಬೆಳೆವಣಿಗೆ ಶೀಘ್ರ. ಹೂ, ಬೀಜಗಳು ಬಿಡುವುದು ಬೇಗ. ಈ ಸಸ್ಯಗಳ ಎತ್ತರ 1 ಮೀ. ಗಿಂತ ಹೆಚ್ಚಿಲ್ಲ. ಆದರೂ ಹೂಗಳು ಆಕರ್ಷಕ. ಹಣ್ಣುಗಳು ಚಿಕ್ಕವು, ಮೃದು. ಓಟೆಯಿಲ್ಲ. ಅನೇಕ ಸಸ್ಯಗಳ ಮೆದು ತಿರುಳಿನ ಎಲೆಗಳನ್ನು ಬೇಸಗೆಯಲ್ಲಿ ಆಹಾರವಾಗಿ ಬಳಸಬಹುದು. ಶೀತವಲಯದ ಬಯಲುಗಳಲ್ಲಿ (ತಂಡ್ರ) 30% ಶಿಲಾವಲ್ಕ, 25% ತೃಣವರ್ಗದ ಸಸ್ಯ, 25% ಕುರುಚಲು, 20% ಹುಲ್ಲು ಮತ್ತು ಹೂಗಿಡಗಳಿವೆ. ದಕ್ಷಿಣಕ್ಕಿರುವ ಉಪಮೇರು ಪ್ರದೇಶದ ಉತ್ತರದ ಸೆರಗಿನಲ್ಲಿ ತೂಲಕಾಷ್ಠವೃಕ್ಷಗಳನ್ನು (ಕಾಟನ್ವುಡ್) ಕಾಣಬಹುದು. ಈ ಅಂಚಿನ ದಕ್ಷಿಣಕ್ಕೆ ಸರಲ (ಪೈನ್), ವೃಕ್ಷದಂಥ ಅನೇಕ ಶಂಕುಧಾರಿ ಮರಗಳಿರುವ ಪ್ರದೇಶವಿದೆ (ಟೈಗ). ಈ ಪ್ರದೇಶದಲ್ಲಿ ಅಲ್ಲಲ್ಲಿ ಸರಲ (ಪೈನ್), ಭೂರ್ಜ (ಬರ್ಚ್) ಮುಂತಾದ ಮರಗಳೂ ಬೆರೆತಿವೆ. ದಕ್ಷಿಣಕ್ಕೆ ಸಾಗಿದಂತೆ ಇವೇ ಹೆಚ್ಚು.
ಪ್ರಾಣಿವರ್ಗ
ಖಂಡಗಳ ನೆರೆಯ ಕಡಲಿನಲ್ಲಿ ಬಗೆ ಬಗೆಯ ಮೀನುಗಳುಂಟು. ಸೀಲ್ಗಳು ಹೇರಳ. ವಿರಳವಾಗಿ ತಿಮಿಂಗಿಲಗಳೂ ಇವೆ. ಭೂಪ್ರದೇಶದಲ್ಲಿ ಪರಿಸರಕ್ಕೆ ಬಲು ಚೆನ್ನಾಗಿ ಹೊಂದಿಕೊಳ್ಳುವ ಪ್ರಾಣಿಯೆಂದರೆ ಹಿಮಸಾರಂಗ. ಹಿಮಕರಡಿಯಂತೂ ಪ್ರಸಿದ್ಧ. ದನಕರು, ಕುರಿ, ಕುದುರೆ ಮತ್ತು ಮೇಕೆಗಳನ್ನು ಸಾಕಬಹುದಾದರೂ ಲಾಭದಾಯಕವಲ್ಲ. ಹಿಮಸಾರಂಗ ತಿನ್ನದಿರುವ ಸಸ್ಯಗಳು ಕಸ್ತೂರಿ ಮೃಗದ ಆಹಾರ. ಹಿಮಸಾರಂಗದಂತೆ ಇದೂ ಮಾಂಸ, ಚರ್ಮಗಳೊಂದಿಗೆ ಉಣ್ಣೆಯನ್ನೂ ಒದಗಿಸುತ್ತದೆ. ಇಲ್ಲಿರುವ ಕೀಟಗಳಲ್ಲಿ ಅನೇಕ ಬಗೆ. ಹಲವು ಮಾರಕ. ಸೊಳ್ಳೆ ಸಾಮಾನ್ಯ. ಮರಳುನೊಣ, ಕಪ್ಪುನೊಣ ಮತ್ತು ಜಿಂಕೆನೊಣಗಳೂ ಇವೆ. ಹೆಜ್ಜೇನು ವಿರಳ. ಬಗೆ ಬಗೆಯ ಚಿಟ್ಟೆಗಳೂ ಪತಂಗಗಳೂ ಧಾರಾಳ. ಕೆಲವು ಕಡೆ ಮಿಡತೆಗಳೂ ಜೀರುಂಡೆಗಳೂ ಉಂಟು. ಏಷ್ಯದ ಮೇರುಪ್ರದೇಶದಲ್ಲಿ ಹಿಮಸಾರಂಗ, ಮೊಲ, ನರಿ, ತೋಳಗಳು ಬೇಸಗೆಯಲ್ಲಿದ್ದು, ಚಳಿಗಾಲದಲ್ಲಿ ನಿರ್ಗಮಿಸುತ್ತವೆ. ದಂಶಕ ಜಾತಿಯ ಸಂಯಾತಿಗೆ (ಲೆಮಿಂಗ್) ಹಿಮದಡಿಯ ಸಸ್ಯವೇ ಆಹಾರ. ಸೊಳ್ಳೆ, ಮೀನು ಮುಂತಾದುವನ್ನು ತಿಂದು ಬದುಕುವ ಪೆಂಗ್ವಿನ್, ಪೆಲಿಕನ್ ಇತ್ಯಾದಿ ನೀರ ಹಕ್ಕಿಗಳು ಹೆಚ್ಚು.
ಜನಜೀವನ
ಉತ್ತರ-ಪಶ್ಚಿಮ ಯುರೋಪಿನ ಮೂಲವಾಸಿಗಳಾದ ಲ್ಯಾಪ್ ಜನಕ್ಕೆ ಮೀನು ಹಿಡಿಯುವುದೂ ಹಿಮಸಾರಂಗ ಸಾಕುವುದೂ ಮುಖ್ಯೋದ್ಯೋಗ. ಉತ್ತರ-ಪೂರ್ವ ಯೂರೋಪ್ ಹಾಗೂ ಪಶ್ಚಿಮ ಸೈಬೀರಿಯದ ಮೂಲವಾಸಿಗಳಾದ ಸ್ಯಾಮೊಯೆಡ್ ಗಳದೂ ಇದೇ ಬಗೆಯ ಜೀವನ. ಪೂರ್ವ ಸೈಬೀರಿಯದ ಮೂಲವಾಸಿಗಳು ಚೂಕ್ಚೀಗಳು. ಇವರಲ್ಲಿ ಒಂದು ಪಂಗಡದವರಿಗೆ ಹಿಮಸಾರಂಗದ ಹಾಲೂ ಮಾಂಸವೂ ಆಹಾರ. ಇನ್ನೊಂದು ಪಂಗಡದವರಿಗೆ ಬೇಟೆ ಹಾಗೂ ಮೀನುಗಾರಿಕೆಯಿಂದ ಜೀವನ. ಯಕೂಡ್ ಜನ ಕುದುರೆ, ಹಿಮಸಾರಂಗ ಸಾಕುತ್ತಾರೆ. ಕೆನಡದ ಉತ್ತರದ ಅಂಚಿನಲ್ಲಿರುವ ಇಂಡಿಯನ್ನರು ಅಲೆಮಾರಿಜನ. ಎಸ್ಕಿಮೋಗಳು ಪೂರ್ವ ಸೈಬೀರಿಯ, ಅಲಾಸ್ಕ, ಲ್ಯಾಬ್ರಡಾರ್ ಮತ್ತು ಗ್ರೀನ್ಲ್ಯಾಂಡ್ಗಳಲ್ಲಿ ಹರಡಿದ್ದಾರೆ. ನಾಯಿ ಇವರ ಸಾಕುಪ್ರಾಣಿ. ಸೈಬೀರಿಯ, ಕೆನಡ ಮತ್ತು ಅಲಾಸ್ಕಗಳಲ್ಲಿ ಪೆಟ್ರೋಲಿಯಂ ಮತ್ತು ಸ್ವಾಭಾವಿಕ ಅನಿಲ ದೊರೆಯುತ್ತವೆ. ಸೋವಿಯತ್ ಮೇರುಪ್ರದೇಶದಲ್ಲಿ ಕಲ್ಲಿದ್ದಲು, ತಾಮ್ರ, ಚಿನ್ನ, ಯುರೇನಿಯಂ ಸಿಗುವುದರಿಂದ ಗಣಿಗಾರಿಕೆ ಒಂದು ಮುಖ್ಯ ಕಸಬು. ಅನೇಕ ಕಡೆಗಳಲ್ಲಿ ಪಶುಪಾಲನೆ ರೂಢಿಯಲ್ಲಿದೆ. ಹೈನು ತಯಾರಿಕೆ ಒಂದು ಉದ್ಯೋಗ. ಅನುಕೂಲವಿರುವ ಕಡೆಗಳಲ್ಲಿ ವ್ಯವಸಾಯ ರೂಢಿಯಲ್ಲುಂಟು. ಗ್ರೀನ್ಲ್ಯಾಂಡಿನಿಂದ ತಿಮಿಂಗಿಲ ತೈಲ, ಉಪ್ಪು ತುಂಬಿದ ಮೀನು, ಮಾಂಸ-ಇವು ನಿರ್ಯಾತವಾಗುತ್ತವೆ. (ಕೆ.ಆರ್.ಆರ್.)
ಬೋಳಾರ್
ಬೋಳಾರ ಅಥವಾ ಬೋಳಾರ್ ಭಾರತದ ಕರ್ನಾಟಕದ ಮಂಗಳೂರು ನಗರದಲ್ಲಿನ ಒಂದು ಪ್ರದೇಶವಾಗಿದೆ.
ಮಂಗಳೂರು ತನ್ನ ಹೆಸರನ್ನು ಪಡೆದುಕೊಂಡಿರುವ ಪ್ರಸಿದ್ಧ ಮಂಗಳಾದೇವಿ ದೇವಸ್ಥಾನ ಮತ್ತು ಹಳೆಕೋಟೆ ಶ್ರೀ ಮಾರಿಯಮ್ಮ - ಮಹಿಷಮರ್ದಿನಿ ದೇವಸ್ಥಾನವು ಬೋಳಾರದಲ್ಲಿದೆ (ಅಥವಾ ಇಂಗ್ಲಿಷ್‌ನಲ್ಲಿ ಬೋಲಾರ್ ಎಂದು ಉಚ್ಚರಿಸಲಾಗುತ್ತದೆ). ಬೋಳಾರವು ಪ್ರಧಾನವಾಗಿ ಜನವಸತಿ ಪ್ರದೇಶವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ಹೊಸಬೆಟ್ಟು
ಹೊಸಬೆಟ್ಟು ಭಾರತದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಒಂದು ಗ್ರಾಮ. ಇದು ಮೂಡುಬಿದಿರೆ ಮತ್ತು ಮಂಗಳೂರಿನ ಬಳಿ ಇದೆ.
ಜನಸಂಖ್ಯಾಶಾಸ್ತ್ರ
2011 ರ ಭಾರತದ ಜನಗಣತಿಯ ಪ್ರಕಾರ, ಹೊಸಬೆಟ್ಟು 2,260 ಜನಸಂಖ್ಯೆಯನ್ನು ಹೊಂದಿತ್ತು. ಜನಸಂಖ್ಯೆಯಲ್ಲಿ ಪುರುಷರು 48.45% ಮತ್ತು ಮಹಿಳೆಯರು 51.55% ರಷ್ಟಿದ್ದಾರೆ. ಹೊಸಬೆಟ್ಟು ಗ್ರಾಮವು 1006.63 ಹೆಕ್ಟೇರ್ ಭೌಗೋಳಿಕ ವಿಸ್ತೀರ್ಣವನ್ನು ಹೊಂದಿದ್ದು ಅದರಲ್ಲಿ 498 ಕುಟುಂಬಗಳು ವಾಸವಾಗಿವೆ. ಸರಾಸರಿ ಲಿಂಗ ಅನುಪಾತ 1064 ಆಗಿತ್ತು. ಹೊಸಬೆಟ್ಟು ಸರಾಸರಿ 90.3% ಸಾಕ್ಷರತೆಯನ್ನು ಹೊಂದಿದ್ದು, ರಾಷ್ಟ್ರೀಯ ಸರಾಸರಿ 74.04% ಗಿಂತ ಹೆಚ್ಚಾಗಿದೆ: ಪುರುಷರ ಸಾಕ್ಷರತೆ 94.3%, ಮತ್ತು ಮಹಿಳಾ ಸಾಕ್ಷರತೆ 86.6%. ಹೊಸಬೆಟ್ಟುವಿನಲ್ಲಿ ಶೇ.8ರಷ್ಟು ಮಂದಿ 6 ವರ್ಷದೊಳಗಿನವರು. ಇಲ್ಲಿನ ಭಾಷೆಗಳು ಪ್ರಾಥಮಿಕವಾಗಿ ತುಳು, ಕೊಂಕಣಿ ಮತ್ತು ಕನ್ನಡ.
ಮಂಗಳೂರು ಮಹಾನಗರ ಪಾಲಿಕೆ ವ್ಯಾಪ್ತಿಯಲ್ಲಿ ಬರುವ ಸುರತ್ಕಲ್ ಬಳಿ ಹೊಸಬೆಟ್ಟು ಎಂಬ ಹೆಸರಿನ ಮತ್ತೊಂದು ಸ್ಥಳವಿದೆ. ಈ ಹೊಸಬೆಟ್ಟು ರಾಷ್ಟ್ರೀಯ ಹೆದ್ದಾರಿ 66 (ಹಿಂದೆ ಯೆನ್ ಹೇಚ್-17) ಪನ್ವೇಲ್ (ಮುಂಬೈ ನಗರದ ಹತ್ತಿರ) ನಿಂದ ಕೊಚ್ಚಿ (ಕೊಚ್ಚಿನ್) ಗೆ ಹೊಂದಿಕೊಂಡಿದೆ.
ಉಲ್ಲೇಖಗಳು
ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ಯುಟಿಸಿ+5:30
thumb|300px|UTC+05:30 2008: ನೀಲಿ (ಡಿಸೆಂಬರ್), ಆರೆಂಜ್ (ಜೂನ್), ಹಳದಿ (ವರ್ಷಪೂರ), ತಿಳಿ ನೀಲಿ - ಸಾಗರ ಪ್ರದೇಶUTC+05:30 UTC ದ +05:30 ಸಮಯದ ಅಂತರವನ್ನು ಗುರುತಾಗಿದೆ. ಈ ಸಮಯವನ್ನು ಭಾರತ ಮತು ಶ್ರೀಲಂಕಾ ದಲ್ಲಿ ಬಳಸುತ್ತಾರೆ. ಇದು ಗ್ರೀನ್‌ವಿಚ್ ಸರಾಸರಿ ಕಾಲಮಾನ ಅಥವಾ GMT ಗಿಂತ ೫ಗಂಟೆ ೩೦ ನಿಮಿಷಗಳಿಂದ ಮುಂದಿದೆ. ಇದನ್ನು ಕುನ್ಲುನ್ ಸಮಯವಲಯಕ್ಕೆ ಬಳಸಲಾಗಿದೆ.
ಇವನ್ನೂ ನೋಡಿ
ವರ್ಗ:UTC offsets
ಕಾವ್ಯರಂಗ
ಪೀಠಿಕೆ
ಹಿರಿಯ ಸಾಹಿತಿಗಳು ರಚಿಸಿದ ನಾಟಕ, ಕಾದಂಬರಿ, ಮಹಾಕಾವ್ಯ, ಕವಿತೆ ಇವೆಲ್ಲವನ್ನು ಓದುವ ಮತ್ತು ಅರ್ಥೈಸುವ ಸರಳ ವಿಧಾನವೇ ಕಾವ್ಯರಂಗ.
ಇತಿಹಾಸ
ಒಂದು ಕಾವ್ಯವನ್ನು ಹೇಗೆ ಓದಬೇಕು, ಯಾವ ದಿಕ್ಕಿನಿಂದ ಓದಬೇಕು, ಓದಿಗೆ ಮುಂಚಿನ ಪೂರ್ವ ತಯಾರಿಗಳು ಹೇಗೆ, ಇವೆಲ್ಲವನ್ನು ಮೊದಲು ಅರಿತುಕೊಳ್ಳಬೇಕು, ಓದು ಬರೀ ಲಿಖಿತ ಓದಾಗಬಾರದು. ಕಾವ್ಯದ ಭಾಷೆಯು ಮೊದಲು ನಮ್ಮ ದೇಹದೊಳಕ್ಕೆ ಇಳಿಯಬೇಕು. ಆ ಭಾಷೆ ದೇಹದೊಳಕ್ಕೆ ಇಳಿದು ಅದರೊಳಗೆ ಅಂತರ್ಗತವಾಗಿರುವ ಅರ್ಥ, ಮಹತ್ವ ಮನಸ್ಸಿಗೂ ಹೃದಯಕ್ಕೂ ಬೇಕಾದರೆ ಅದು ರಂಗಭೂಮಿಯಿಂದ ಮಾತ್ರ ಸಾಧ್ಯ. ಆಶು ಮತ್ತು ಭಾಷೆ ಇವೆರಡು ನಮ್ಮೊಳಗೆ ಇಳಿಯಲು ಸಾಧ್ಯ. ರಂಗಭೂಮಿಗೆ ಒಂದು ಶೈಕ್ಷಣಿಕ ಸ್ವರೂಪ ಇದೆ. ರಂಗಭೂಮಿ ಕೇವಲ ಭೌತಿಕ ಪರಿಕರವಲ್ಲ. ಅದು ತನ್ನೊಳಗೆ ಅಮೂರ್ತವಾದ ರೂಪವನ್ನು ಪಡೆದುಕೊಂಡಿದೆ ನಾವು ಅದರೊಳಗೆ ಇಳಿದು ಅದನ್ನು ಮೈಗೂಡಿಸಿಕೊಂಡಾಗ ಮಾತ್ರ ಅಮೃತದ ಸವಿ ಸವಿಯಲು ಸಾಧ್ಯ. ಇದು ನಾಡಿನೆಲ್ಲೆಡೆ ಹತ್ತು ಜನ ನಟರನ್ನು ಒಳಗೊಂಡು ತಿರುಗಾಟ ಮಾಡಿ ಎಲ್ಲಾ ಕಾಲೇಜು ಮನಸ್ಸುಗಳಿಗೆ ಕನ್ನಡತನವನ್ನು ತುಂಬುವ ಕೆಲಸವನ್ನು ಮಾಡುತ್ತಿದೆ.
ಉದ್ದೇಶ
ಕಾವ್ಯರಂಗ ರಂಗ ಪ್ರಯೋಗದ ಮೂಲ ಉದ್ದೇಶ ಎಲ್ಲಾ ಕನ್ನಡ ಸಾಹಿತ್ಯ ಅಭಿರುಚಿ ಜೊತೆಗೆ ನಮ್ಮ ಸಾಹಿತ್ಯ ಪ್ರಾಚೀನತೆ ನಡೆದು ಬಂದ ದಾರಿಯನ್ನು ತಿಳಿಸಿ ಕೊಡುವುದಾಗಿದೆ. ಊರಿನಿಂದ ಊರಿಗೆ ತಿರುಗಾಟ ಮಾಡಲು ಅನುವಾಗುವಂತೆ ಅತ್ಯಂತ ಸರಳವಾದ ರಂಗಸಜ್ಜಿಕೆಯನ್ನು ಹೊಂದಿಸಲಾಗುವುದು. ಒಂದು ಹಿಂಪರದೆ ಇಲ್ಲಿ ಹೊತ್ತಿಗೆಯ ಮಧ್ಯದಿಂದ ಜ್ಞಾನ ಎಂಬ ಜ್ಯೋತಿ ಪ್ರಕಾರವಾದ ಬೆಳಗಿ ಅದರಲ್ಲಿನ ವಿಚಾರಗಳನ್ನು ಪತಂಗಗಳಾಗಿ ಎಲ್ಲೆಡೆ ಪಸರಿಸುತ್ತದೆ ಎಂಬ ಉದಾತ್ತ ದೇಹದ ಚಿತ್ರ ಬರೆಯಲಾಗುವುದು. ಇನ್ನುಳಿದಂತೆ ಕಲಾವಿದರು ವೇದಿಕೆಯಲ್ಲಿ ಕುಳಿತುಕೊಳ್ಳಲು ಅನುವಾಗುವಂತೆ ಕುರ್ಚಿ ಉಪಯೋಗಿಸಲಾಗುವುದು.
ವಿಧಾನ
ಕಲಾವಿದರು ಎಲ್ಲರೂ ಒಂದೇ ವಿಧವಾದ ವಸ್ತ್ರವನ್ನು ಧರಿಸುತ್ತಾರೆ. ಆಯಾ ಪಾತ್ರಗಳಿಗೆ ತಕ್ಕಂತೆ ಶಾಲುಗಳನ್ನು ಮತ್ತು ಕಲಾವಿದರು ತಮ್ಮ ದೇಹ, ಭಾವ, ಭಾಷೆಗಳನ್ನು ಬಳಸಿಕೊಳ್ಳುತ್ತಾರೆ. ಇಲ್ಲಿ ಹೊಸ ತರನಾದ ಬೆಳಕಿನ ವಿನ್ಯಾಸವಿರುವುದಿಲ್ಲ. ಇದು ಕಾಲೇಜು ಕೊಠಡಿ ಹೀಗೆ ಎಲ್ಲಾ ಕಡೆಗೂ ಬೆಳಗಿನ ಹೊತ್ತಲ್ಲಿ ಪ್ರಸ್ತುತ ಪಡಿಸುವುದರಿಂದ ಕಾವ್ಯ ಕಥೆ ನಾಟಕಗಳು ಬೆಳಕಿನ ಹಾಗೆ ಇರುವುದರಿಂದ ಕೃತಕ ಬೆಳಕನ್ನು ಬಳಸುವುದಿಲ್ಲ. ಯಾವುದೇ ಮುಖವರ್ಣಿಕೆ ಸಾಧನಗಳನ್ನು ಉಪಯೋಗಿಸುವುದಿಲ್ಲ. ಕೆಲವು ಪಾತ್ರಗಳ ಗಾಂಭೀರ್ಯತೆ ಮುಖವಾಡಗಳನ್ನು ಬಳಸುತ್ತಾರೆ. ಇಲ್ಲಿ ನಿರೂಪಣೆಗೆ ಪೂರಕವಾದ ಸಂಗೀತವನ್ನು ಅಳವಡಿಸಲಾಗುವುದು. ಹಳೆಗನ್ನಡ ಬಹಳ ಕಷ್ಟ ಎನ್ನುವವರಿಗೆ ಹಳೆಗನ್ನಡದ ಹಾಡುಗಳಿಗೆ ಆಧುನಿಕ ಲಯಗಳನ್ನು ಸೇರಿಸಿ ಹಾಡನ್ನು ಹಾಡುವುದರಿಂದ ಮನಸ್ಸಿನಲ್ಲಿ ಅಚ್ಚಳಿಯದೆ ಉಳಿಯುತ್ತದೆ. ಹೀಗೆ ಹಳೆಗನ್ನಡದ ಹಾಡುಗಳಲ್ಲಿ ಆಧುನಿಕ ಲಯಗಳನ್ನು ಸಮ್ಮಿಲಿತಗೊಳಿಸಿ ಯಾವುದೇ ರೀತಿಯಲ್ಲಿ ಅದರ ಆಶಯಕ್ಕೆ ಧಕ್ಕೆ ಬರದಂತೆ ಎಚ್ಚರ ವಹಿಸಲಾಗುತ್ತದೆ. ಹೊಸಗನ್ನಡದ ವಚನಗಳನ್ನು ರಂಗಸಂಗೀತದ ಆಗಿ ಪರಿವರ್ತಿಸಲಾಗಿದೆ. ಅಲ್ಲದೆ ಕೆಲವು ಸಣ್ಣಪುಟ್ಟ ಹಾಡುಗಳಿಗೆ ದೃಶ್ಯಗಳ ಬದಲಾವಣೆಗೆ ಕಂಜರ, ತಾಳಗಳನ್ನು ಉಪಯೋಗಿಸುತ್ತಾರೆ.
ನಿದ್ರಾಹೀನತೆ
ನಿದ್ರಾಹೀನತೆ ಯು ನಿದ್ರೆ, ವೈದ್ಯಕೀಯ ಮತ್ತು ಅನೇಕ ಮನೋವೈದ್ಯಶಾಸ್ತ್ರದ ಕಾಯಿಲೆಗಳೊಂದಿಗೆ ಜತೆಗೂಡಿರುವ ಒಂದು ರೋಗಲಕ್ಷಣವಾಗಿದೆ. ಅನುಕೂಲ ಸಂದರ್ಭದಲ್ಲೂ ನಿರಂತರವಾಗಿ ನಿದ್ದೆ ಮಾಡಲಾಗದಿರುವುದು. /ಅಥವಾ ಬಹುಕಾಲ ನಿದ್ರೆಯಲ್ಲಿರಲು ಸಾಧ್ಯವಾಗದಿರುವುದು ಇದರ ಪ್ರಮುಖ ಲಕ್ಷಣ. ನಿದ್ರಾಹೀನತೆಯು ಎಚ್ಚರವಾದ ನಂತರ ಚಟುವಟಿಕೆಯಿಂದ ಕೆಲಸ ಮಾಡುವ ಸಾಮರ್ಥ್ಯ ಕುಗ್ಗಿಸುತ್ತದೆ. ದೈಹಿಕ ಮತ್ತು ದೈಹಿಕವಲ್ಲದ ನಿದ್ರಾಹೀನತೆಗಳೆರಡೂ ಬೇರೆ ಕಾರಣವಿಲ್ಲದೆ ನಿದ್ರಾರೋಗಕ್ಕೆ, ಪ್ರಾಥಮಿಕ ನಿದ್ರಾಹೀನತೆಗೆ, ಕಾರಣವಾಗುತ್ತದೆ. ನಿದ್ರಾಹೀನತೆಯ ಒಂದು ಅರ್ಥನಿರೂಪಣೆ ಎಂದರೆ - "ಹಗಲಿನ ಕಾರ್ಯಚಟುವಟಿಕೆಯನ್ನು ಹಾಳುಮಾಡುವ ಅಥವಾ 1 ತಿಂಗಳಿಗಿಂತಲೂ ಹೆಚ್ಚು ಸಮಯ ತೀರ ಆಯಾಸವಿರುವ ಗುಣಲಕ್ಷಣಗಳೊಂದಿಗೆ ನಿದ್ರೆ ಶುರುಮಾಡುವಲ್ಲಿನ ಸಮಸ್ಯೆ ಮತ್ತು/ಅಥವಾ ನಿದ್ರಿಸುತ್ತಾ ಇರುವಲ್ಲಿನ ತೊಂದರೆ."